Arhiva - Pripadnici specijalnih snaga Severne Koreje i SAD učestvuju u zajedničkim vojnim vežbama vojski SAD i Južne Koreje, u vazduhoplovnoj vojnoj bazi Gunsan u Gunsanu.\nSeverna Koreja osudila je održavanje vojnih vežbi SAD i Južne Koreje koje počinju ove nedelje, rekavši da one pokazuju potrebu da Pjongjang dodatno razvije svoje vojne sposobnosti.\nObim kompjuterski simuliranih vojnih vežbi umanjen je usred pandemije koronavirusa, a strahuje se da bi mogle da uznemire Severnu Koreju, koja je nedavno ponovo otvorila telefonske linije za komunikaciju sa Jugom.\nAli bez obzira na veličinu i formu, Severna Koreja na vojnu obuku gleda kao na agresivni čin, rekla je u utorak Kim Jo Džong, sestra i savetnik severnokorejskog lidera Kim Džong Una.\nVežbe, rekla je ona, pogoršavaju "nestabilnu situaciju" na Korejskom poluostrvu, navodi se u saopštenju koje je objavila zvanična korejska Centralna novinska agencija (KCNA).\nDa bi se izborila sa "sve većim vojnim pretnjama iz SAD-a", Severna Koreja će dodatno unaprediti svoje mogućnosti "nacionalne odbrane" i "moćnih preventivnih udara", dodala je ona bez dodatnih objašnjenja.\nKasnije u utorak, južnokorejski zvaničnici saopštili su da njihovi popodnevni pozivi Severnoj Koreji preko dve telefonske linije ostali bez odgovora, u očiglednom protestu zbog vežbi, navodi južnokorejska novinska agencija Jonhap.\nTokom proteklih nekoliko nedelja, Severna Koreja je slala mešane poruke o svom stavu prema SAD i Južnoj Koreji.\nProšlog meseca dve Koreje su objavile da su Kim Džong Un i južnokorejski predsednik Mun Đae-in nedavno razmenili pisma. Njih dvojica su takođe odlučili da ponovo otvore nekoliko međukorejskih telefonskih linija kao prvi korak ka poboljšanju odnosa.\nPotezi su podigli nadu da se Severna Koreja okrenula ka sopstvenom angažovanju, nakon skoro dve godine odbijanja razgovora sa Vašingtonom ili Seulom. Ali samo nekoliko dana kasnije, Pjongjang je upozorio da bi vojne vežbe SAD-a i Južne Koreje mogle dovesti do napetosti.\nTo nije nova strategija za Severnu Koreju, koja je dugo pokušavala da stvori raskol u savezništvu SAD i Južne Koreje. Kao deo te strategije, Severna Koreja često koristi provokacije i obećanje razgovora - često istovremeno.\nPod predsednikom Džoom Bajdenom, zvaničnici SAD su više puta govorili da su otvoreni za razgovore sa Severnom Korejom. Ali izgleda da i SAD i Severna Koreja ne žele da naprave prvi korak.\nAko nastavi sa vežbama, Mun rizikuje da naruši šanse za međukorejske razgovore, koji su glavni prioritet njegove levo orijentisane administracije.\nAli Mun mora da održi vežbe kako bi ostvario još jedan od svojih ključnih ciljeva: prenos ratne operativne kontrole južnokorejske vojske sa SAD na Južnu Koreju.\nDo transfera ne bi trebalo doći ako se ne ispune brojna merila, uračunavajući i učinak Južne Koreje tokom vojnih vežbi.\nSAD imaju 28.500 vojnika u Južnoj Koreji, što je zaostavština Korejskog rata iz 1950-ih, koji je okončan primirjem umesto mirovnim ugovorom.\nSAD i Južna Koreja su više puta smanjivale ili otkazale vežbe tokom pandemije koronavirusa, kao i tokom razgovora između Kim Džong Una i bivšeg američkog predsednika Donalda Trumpa.\nTramp i Kim sastali su se tri puta, uključujući u junu 2018. godine, kada su se složili da rade na potpunoj denuklearizaciji Korejskog poluostrva.\nRazgovori su kasnije prekinuti nakon što su SAD odbile ponudu Severne Koreje da ona napusti deo svog nuklearnog programa u zamenu za ublažavanje većine sankcija protiv Pjongjanga.\nOd tada je Severna Koreja zapretila da će nastaviti lansiranje raketa većeg dometa ili nuklearne probe.\nSeverna Koreja i dalje insistira na tome da nije otkrila nijedan slučaj infekcije koronavirusom.\nU svom poslednjem izveštaju objavljenom ove nedelje, Svetskoj zdravstvenoj organizaciji je saopšteno da je Severna Koreja pronašla nula slučajeva infekcije među 35.254 testiranja na Kovid 19 koje je sprovela.


Dan online - Podgoricom: Sistem 48 sati na novoj adresi - 2018-06-20\nPodgoricom IZ BIROA ZA KOMUNIKACIJU I KOORDINACIJU ODNOSA SA GRAĐANIMA SAOPŠTENO Sistem 48 sati na novoj adresi\nPromijenjena je pristupna adresa za Sistem 48 sati pa je od sada ovaj servis dostupan na adresi sistem48.podgorica.me. Iz Biroa za komunikaciju i koordinaciju odnosa sa građanima navode da je zbog potrebe stalne nadgradnje sistema u tehničkom dijelu urađena nova platforma koja sadrži sve potrebne podatke i istovremeno omogućava finansijsko praćenje troškova za svaki realizovani zahtjev građanina.\nOni podsjećaju da je rad Biroa organizovan svakog dana, uključujući dane vikenda i praznika, od 8 do 24 sata, a on umrežava sve organe lokalne uprave.\n–Od uvođenja u rad Sistema 48 benefiti su ostvareni kako za građane tako i za lokalnu samoupravu. Benefiti za građane se odnose na prijavu problema na jednom mjestu tokom 24 časa svakog dana, brz i efikasan način rješavanja problema, veće učešće u radu lokalne uprave, veća kontrola rada i predlaganje budućih projekata. Što se tiče benefita za lokalnu samoupravu, oni se odnose na smanjenje ukupnih troškova kroz optimizaciju rada određenih procesa, veću kontrolu rada svih organa lokalne uprave, veću mjerljivost rada pojedinačno svakog organa lokalne uprave, veća efikasnost i transparentnost rada lokalne uprave kao i rast povjerenja građana u lokalnu samoupravu – navode iz Biroa.


Pavlović prošao preglede i potpisao ugovor sa Laciom!\nPočetna stranicaFK PartizanPavlović prošao preglede i potpisao ugovor sa Laciom!\nPartizan Video Materijal 28.8.19\nFudbaler dobio zeleno svetlo glavnog doktora i finiširao transfer u rimski klub\nTransfer Strahinje Pavlovića u redove Lacija je – finiširan! Defanzivac Partizana danas je iz drugog pokušaja uspešno prošao i medicinske preglede i ekspertize stručnjaka te više nije bilo nikakvih prepreka da se kompletirao posao koji je klubu iz Humske na ime obeštećenja doneo sjajih 5.500.000 evra zarade, a samom fudbaleru petogodišnji ugovor sa nebeskoplavima.\nTime je ujedno i ugašena svaka neizvesnost u vezi sa Pavlovićevom budućnošću, odnosno poslovanjem Partizana i rimskog kluba, koju su tokom vikenda doneli, a potom i raspirivali italijanski mediji, navodeći isprva da igrač nije prošao preglede.\nAli, kako je vreme odmicalo, tako je i senzacionalizam i jenjavao, pa je početna vest amortizovana u toj meri da je praktično istoga dana, samo nekoliko sati kasnije, postalo jasno da će transfer biti kompletiran početkom tekuće sedmice, što se i dogodilo.\nPreventivno, italijanski stručnjaci su tokom vikenda razmenili i informacije i nalaze iz prošlosti Pavlovićevih medicinskih pregleda, a kada je procedura ispoštovana ostalo je samo da glevni lekar u klinici Pajideija stigne sa odmora i da zeleno svetlo kako bi dva kluba mogla da stave tačku na već dogovoren posao.\n- Hvala svima na interesovanju, sve je prošlo u najboljem redu kao što je bilo od prvog trenutka. Sada mi je najvažnije da sutra odigramo dobru utakmicu i prođemo u grupnu fazu Lige Evrope. Očekuje me ponovo put u Lacijo u petak kako bismo papirološki sve završili,a onda povratak daće Bog kod drugova da se borimo u grupnoj fazi i ligi.\nU ponedeljak, u večernjim časovima, ponovljeni su pregledi Pavlovića i on je bez problema prošao sve testove, pa je pomenuti stručnjak aminovao finiširanje najunosnijeg posla Partizana još od transfera Nikole Milenkovića u redove Fjorentine 2017. godine (5.100.000 evra).\nKako smo već napomenuli, klub iz Humske je na ime transfera zaradio 5.500.000 evra (bez procenata od dalje prodaje) i Pavlovića u narednih godinu dana, kao pozajmljenog igrača Lacija. Posle stažiranja u Humsoj, defanzivac će se preseliti u Rim na pet godina...


Zelenović napao „delije“, ali nije očekivao ovakav odgovor: Ćutali smo kada ste krali, otimali, urušavali ovaj grad i trgovali njime zarad opstanka na vlasti… – Embargo\n4 јула, 2019 4 јула, 2019 admin\t0 Comments\nGradonačelnik Šapca Nebojša Zelenović, ujedno bliski saradnik Dragana Đilasa, nazvao je navijače Crvene zvezde huliganima i optužio ih da su napali navijače vaterpolo kluba Šabac tokom utakmice ta dva kluba. Šapčanin je otišao i korak dalje pa je tvrdio da je upravo policija uvela „huligane“ kako bi se obračunali sa navijačima VK Šabac. „Delije Šabac“ su se uputile otvoreno pismo gradonačelniku Šapca, Nebojši Zelenoviću.\n– Žao nam je što Vas ne možemo osloviti sa „gospodine“, ali rečeno sportskim žargonom: ceni protivnika na terenu i van njega, kao što on ceni tebe. Svedoci smo poslednjih dana da koristite našu navijačku grupu za obračun sa svojim političkim neistomišljenicima. Politika nas nikada nije zanimala, jer jedino u šta verujemo je naš fudbalski klub Crvena zvezda i ljubav prema njemu.\nTakođe, u raznoraznim emisijama i otvorenim pismima nas optužujete kao „Šabačku grupu“ i još tvrdite da su u njoj lica kojima su skraćene zatvorske kazne, kako bi zastrašivali ljude po našem gradu. Tvrdite da znate svakog od tih ljudi imenom i prezimenom, pa pošto se već predstavljate kao hrabar čovek, a mi tvrdimo i znamo da ste sve samo ne to, evo javno Vas molimo da navedete ta imena i da u skladu sa zakonom podnesete prijavu protiv istih, jer je to Vaša građanska dužnost.\nNe želimo da nas zbog Vaših reči komšije gledaju kao kriminalce i da zaziru od nas, jer ste im Vi „objasnili“ ko smo mi.\nSve dok niste počeli da prozivate „Delije Šabac“ nikada se nismo oglašavali, niti komentarisali način na koji vodite ovaj grad. Ćutali smo kada ste krali, otimali, urušavali ovaj grad i trgovali njime zarad opstanka na vlasti.\nOd danas ne ćutimo i svaki put ćemo Vas nazvati pravim imenom, sve vas koji ste unesrećili Srbiju. Ovu utakmicu ste sami započeli gradonačelniče, iako nam nije stalo do nje. Posle svega izrečenog sa Vaše strane, spremni smo da odigramo do kraja- stoji u saopštenju „Delija Šabac“.\n← U Valjevu “pao Đilasov, Jeremićev i Obradovićev narkoman” – vođa protesta, “ 1 od 5 miliona”, aktivista “Lokalnog fronta”!?!\nZelenović je grad Šabac zadužio za 200 miliona dinara!?! →\n19 јуна, 2018 admin 0\nSNS: Zelenoviću, danas si srpskom narodu zabio nož u leđa! Mi u tome niti smo mogli niti hteli da učestvujemo!!!


Administrator računarskih mreža, četvrti stepen, vanredno školovanje\nAdministrator računarskih mreža - četvrti stepen\nAdministrator računarskih mreža - četvrti stepen - Audio verzija\nU okviru struke elektrotehnike se nalazi i zanimanje četvrtog stepena - administrator računarskih mreža, a svako ko bude želeo da se kvalifikuje za pomenuto zanimanje će neizostavno biti odgovoran za umrežavanje računara u kompanijama različite strukture i veličine, ali će isto tako biti zadužen i da je na propisan način održava. Podrazumeva se, naravno da u slučaju kvara određene mreže ili problema koji se, eventualno budu javili u njenom funkcionisanju, ovaj stručnjak ima obavezu da ih u najkraćem mogućem roku promeni, odnosno da otkloni konkretni kvar. Pored svega toga, u opis zanimanja administrator računarskih mreža, takođe spada i kontrola pristupa, ali je naravno neophodno da to bude osoba od poverenja, pošto će joj biti dostupni brojni podaci koji su vrlo važni i za korisnike i za celokupnu kompaniju u okviru koje se mreža nalazi.\nBudući da svoj posao obavlja u sedećem položaju i ispred računara, od svakog zainteresovanog kandidata se zahteva najpre da ima odličan vid, a neophodno je da bude i naročito pedantan, a kako bi mogao da ispuni sve obaveze koje ovo radno mesto navodi. Naravno da se podrazumeva da svi koji žele da se za ovo zanimanje kvalifikuju moraju da imaju vrhunsko znanje korišćenja računara, ali bi trebalo takođe i da imaju odlične komunikacijske sposobnosti, jer vrlo često rade u timu, a uz to i komuniciraju sa brojnim korisnicima, odnosno svojim kolegama. Uz sve to se očekuje i da odlično poznaju rad u različitim operativnim sistemima, ali bi trebalo svakako da su upoznati i sa procesom konfigurisanja servera, te se očekuje da uopšteno mogu da obezbede kvalitetan rad umreženih računara, to jest specijalnih računarskih sistema.\nS obzirom na to da je Obrazovnic centar Akademije Oxford od strane nadležnih u potpunosti sertifikovan za obavljanje kako redovnog i vanrednog školovanja za zanimanje administrator računarskih mreža, tako i za postupak dokvalifikacije, ali i prekvalifikacije, to moramo istaći činjenicu da će kandidati imati priliku da po završetku školovanja postanu vlasnici priznate diplome. A preciznije rečeno, pod tim se misli na činjenicu da imaju pravo da je prilože u okviru bilo kog fakulteta na kom žele da nastave školovanje ili neke više škole koju budu izabrali, odnosno da imaju apsolutno pravo da zahtevaju od Nacionalne službe za zapošljavanje njeno upisivanje u radni dosije, ali svakako mogu prilikom konkurisanja za posao da je prilože kao važeći dokaz o stečenim kvalifikacijama.\nNastavni program je, naravno usklađen sa onim koji je prisutan u ostalim školama ovog tipa na teritoriji naše zemlje, tako da se u potpunosti poštuje odluka Ministarstva prosvete, nauke i tehnološkog razvoja, a vezano za sprovođenje nastave u okviru ovog smera. Pod tim se misli prvo na činjenicu da kandidati imaju četiri glavna opšta predmeta u toku svake školske godine (srpski jezik i književnost, strani jezik, matematika i fizičko vaspitanje), kao i da je, takođe svake školske godine njihova obaveza da izaberu da li će pratiti nastavu u okviru predmeta građansko vaspitanje ili im više odgovara da pohađaju versku nastavu, jer je to jedini obavezan izborni predmet. Nastava fizike je zastupljena samo tokom prve godine školovanja, a to je ujedno i jedini opšti predmeti koji je pored onih osnovnih uvršten u nastavni program.\nAkcenat je, naravno stavljen na stručne predmete, a pored osnova elektrotehnike, koji se izučava u toku prve dve godine školovanja, tu je i predmet mrežna oprema, koji je takođe zastupljen u tom periodu. Predmeti računarski hardver i računarski softver se pohađaju tokom prve godine školovanja, a pored svih do sada pomenutih u toku druge godine učenici imaju još i predmet operativni sistemi, odnosno mrežna oprema, te se upravo od tada uvodi i praktična nastava, a koja se pohađa i u toku treće i četvrte godine školovanja.\nPomenuti predmet aplikacioni softver je, takođe zastupljeni i u toku treće godine, a tada se uvode i nastavni predmeti mrežni operativni sistemi, obrada i prenos signala i predmet računarske mreže, koji je po planu predviđen i za četvrtu godinu školovanja. A pored svih koji su do sada navedeni, u završnoj godini se izučava i predmet tehnička dokumentacija, zatim serveri i administriranje računarskih mreža, kao i predmet preduzetništvo.\nPraktičan deo koji je obuhvaćen nastavnim programom za obrazovni profil administrator računarskih mreža, dakle nije prisutan samo tokom prve godine školovanja, a o njegovom trajanju, mestu i principu održavanja, se svi kandidati blagovremeno obaveštavaju.\nBez obzira da li nekoga interesuje vanredno ili redovno školovanje, odnosno da li možda ima želju da se prekvalifikuje ili izvrši dokvalifikaciju za obrazovni profil četvrtog stepena administrator računarskih mreža, naša institucija mu, sasvim sigurno omogućuje najpovoljnije cene i najbolje uslove školovanja!\nAdministrator računarskih mreža - spisak predmeta po godinama:\nSpisak gradova za zanimanje - Administrator računarskih mreža


Za pobednike seoskih sportskih igara novi teren u Rudnoj Glavi – RADIO TELEVIZIJA BOR\nRUDNA GLAVA, MAJDANPEK – U Rudnoj Glavi je počelo postavljanje novog sportskog terena sa veštačkom podlogom, koji je ovom selu pripao kao nagrada za osvojeno prvo mesto na Seoskim sportskim igrama Srbije, 2019. godine.\n„Na ovom takmičenju smo još jednom potvrdili epitet najsportskijeg sela u opštini Majdanpek, a možda i u celoj istočnoj Srbiji. Mi smo jedino selo u opštini koje ima dva sportska, odnosno fudbalska kluba, FK Rudna Glava i FK Blizna, a takođe, već pola veka smo domaćini najmasovnije i najstarije manifestacije u opštini“, s ponosom naglašava Danijel Stojanović, predsednik IO MZ Rudna Glava.\nU Mesnoj zajednici se nadaju da će teren biti završen do 12. juna, za kad je, nakon godinu dana pauze, zbog aktuelne epidemiološke situacije, zakazana ovogodišnja Seoska sportska olimpijada, po svemu najveća manifestacija u opštini Majdanpek, koja okuplja blizu hiljadu učesnika i traje već pola veka.\nTags: Majdanpek, novi sportski teren, rudna glava, seoske sportske igre\nPrevious Zlato za Miljanu Ferenc na Evropskom prvenstvu u Španiji\nNext Paljenje imovine OFK Zlot ima političku pozadinu


Smederevska železara izbrisana iz budžeta za 2014. – Semendria\n14. novembar 2013. PRIVREDA – Izvor: Politika – U Predlogu budžeta za 2014. „Železare Smederevo” praktično nema. Ako pre konačnog usvajanja plana državne kase za predstojeću godinu ne dođe do nekih izmena, nekadašnjem čeličnom gigantu preti katanac. Da li će se država odreći svoje čeličane ili će ipak naći način da spasi ovu stratešku granu, sudbinu 5.500 radnika, njihovih porodica i čitavog Smedereva, uskoro će biti poznato.\n– Do kraja avgusta obezbedili smo oko 130 miliona evra za „Železaru”. U gotovom novcu 76 i 55 miliona evra u akreditivima za nabavku sirovina. Bilo je potrebno da se obezbedi još svega pet miliona evra u kešu i 20 miliona akreditiva, da se zatvori finansijska konstrukcija.Moji naslednici su odustali od toga i zbog 25 miliona evra „Železara” se sada dovodi u situaciju da ne može dalje da funkcioniše, rekao je u Smederevu za „Politiku”bivši ministar privrede i finansija i nesuđeni „spasilac” grada na Dunavu, Mlađan Dinkić.\nOn tvrdi da ako te pare ne budu obezbeđene do kraja jeseni, „Železara” neće izdržati dalje od proleća iduće godine. Najavljeni remont visoke peći vidi kao odlaganje propasti.\n– Remont je javni izgovor, jer nemaju obrtna sredstva. Da su ih dobili, ne bi ušli u remont koji služi da produže vreme do potpunog gašenja, s nadom da će vlada promeniti odluku.\nNa drugoj strani, član Skupštine „Železare”, Zoran Mišeljić, tvrdi da aktuelna vlast nijednog trenutka nije dovela u pitanje opstanak fabrike, optuživši Dinkića da mu je „Železara” bila „igračka”.\nDinkić je hteo da obnovi rad iz političkih razloga i to sve do maja, kada je video da će mu to poremetiti klimav budžet, a onda je kao dete bacio zvečku i ostavio taj narod da se sam snalazi. I da nije bilo nekih ljudi iz vlade, tvrdim da bi „Železara” bila u problemu i da bi druga visoka peć bila na tihom hodu. Vlada se tada obavezala da „Železari” da kao garanciju 160 miliona evra,a dobijeno je manje od 80 miliona. „Železari” je teško, ali još uvek pliva,i tako će biti tokom sledeće godine, izjavio je Mišeljić.\nLider URS-a međutim kaže da odluku da država uloži 155 miliona evra nije doneo sam već ga je podržala cela vlada znajući da će biti gubitaka.\n– Tada sam otvoreno rekao da pokrećemo fabriku svesni da to nije najoptimalnije rešenje, da je bolje da to uradi neki strateški partner. Ali, nema partnera u uslovima krize i nijedan neće doći ako država ne plati i delimično ne subvencioniše proizvodnju,bilo kroz cenu struje ili na neki drugi način. Slovaci su platili oko 500 miliona evra „Ju-Es stilu” da ostane u Košicama. Predsednik Ukrajine Janukovič nam je otvoreno rekao ako je gubitak do 10 odsto i ako smo spremni da pokrijemo deo gubitka, da bi njihova najveća čeličana ušla u Smederevo.Tu nema dileme. Bez državnih podsticaja nikad ne bismo rešili „Jat”, „Zastavu” i nikada nećemo rešiti „Železaru”, kazao je Dinkić za naš list.\nU Smederevu ovih dana kreće zamena konusa na visokoj peći. Proizvodnja potpuno staje, a deo radnika opet odlazi na plaćeno odsustvo. Kupovina vremena ili početak kraja, biće jasno nakon remonta. Radnici strepe u iščekivanju da će država u poslednjem momentu spasti „smederevski titanik” s kojim bi „potonuo” čitav grad.\nZoran Mišeljić, član Skupštine „Železare Smederevo”, odbornicima u lokalnoj skupštini objasnio je da bi gašenje „Železare” bilo skuplje od dotiranja.\n– Samo gašenje koštalo bi više od 150 miliona evra. Samo skidanje onoga što je na površini, trajalo bi 15 godina, a ono ispod zemlje nikada se više ne bi izvadilo. To se ne isplati i „Železara” će raditi, rekao je on, nakon čega je opozicija tvrdila „da se vidi da je država dobro razradila plan gašenja fabrike“.\nUpitan za „čuveno” pismo „Fijata” koje je objavio izlaskom iz vlade, Dinkić kaže da je pismo napravljeno da bi se našao investitor koji bi uložio 100 miliona evra u pogon za galvanizaciju lima uz sigurnost da će imati obezbeđen plasman za proizvode, u ovom slučaju „Fijat”.\n– Dogovor je bio da ukoliko se obezbedi izvoz automobila na rusko tržište bez carine, „Fijat” je spreman da kupuje od „Železare” lim za čak 500.000 automobila godišnje. Ključ je da se Srbiji odobri ono što je obećano na sastanku sa Medvedevim i Putinom, a to je taj kontingent za 10.000 srpskih automobila za početak. Posle toga bi se lako pronašao investitor jer bi imao siguran plasman, kazao je Dinkić i dodao da je to dugoročna šansa za „Železaru” da izađe iz segmenta proizvoda niskog stepena obrade kojima se stvara gubitak i proizvodi profitabilne proizvode.\n« Bilo jednom na Divljem zapadu…\nPredstavljanje knjige Njegoš – Pesnik srpske slobode »


Usvojen predlog Odluke o izmeni Statuta Grada | Novosti.RS\nsreda, 17. 07. 2019. u 17:15\nGoran Vesić kaže da se izmenama ispravljaju greške iz 2007. i 2011. godine kada je Beograd potpuno nepotrebno centralizovan\nGradsko veće Skupštine grada Beograda usvojilo je danas predlog Odluke o izmeni Statuta Grada Beograda, a zamenik gradonačelnika Beograda i predsednik Komisije za izmenu Statuta Goran Vesić kaže da se izmenama ispravljaju greške iz 2007. i 2011. godine kada je Beograd potpuno nepotrebno centralizovan.\nKako je saopštio Sekretarijat za informisanje, odluka o promeni Statuta upućena je na saglasnost Ministarstvu za državnu upravu i lokalnu samoupravu, a potom će, najverovatnije 25. jula, odbornici Skupštine grada Beograda glasati o novom Statutu grada Beograda.\n"Očekujem da na sednici Skupštine grada Beograda baš kao nedavno na Komisiji za promenu Statuta za novi Status glasaju i vlast i opozicija. To je lepa poruka da dobre stvari za građane treba da svi da podržimo", kaže Vesić.\nPROČITAJTE JOŠ -PAR LOKACIJA U IGRI: Gde planiraju da presele otvoreni tržni centar iz Bloka 43?\nIzrazio je uverenje da će predstojeća sednica Skupštine grada biti prilika da se deo opozicije koji bojkotuje zasedanja gradske skupštine vrati u klupe.\n"Mogu da razumem da su opozicija vlasti, ali ako ne budu glasali za novi Statut pokazaće da su opozicija građanima", navodi Vesić.\nRekao je da je vlast Dragana Đilasa 2007. godine donela Zakon o glavnom gradu, a 2011. godine Statut, kojim je grad potpuno centralizovan.\n"To je praktično značilo da su ljudi morali da putuju i po 50 kilometara, do centra Beograda, kako bi dobili jedan papir ili završili neki posao. Ali Đilas vlast razume kao i medije, dobro je ako je sve pod njegovom kontrolom, a loše ako nije", kaže Vesić.\nDodao je da se zato sada menja "poslednji ostatak Đilasove centralističke politike u Beogradu" i vraćaju se nadležnosti opštinama.\n"Promena Statuta grada znači da će građani moći da završavaju posao tamo gde žive i da će direktnije da odlučuju u razvoju svog grada", podvukao je Vesić.\nKaže da je novi Statut posledica novog Zakona o glavnom gradu, a koji je, osim što je Beograd dobio nove nadležnosti, omogućio upravo decentralizaciju grada, te da su Zakon o glavnom gradu i Statut grada, iako dva različita dokumenta, jedna celina koja omogućava promene.\n"Statutom iz 2011. godine, grad je centralizovan, pa su opštine, prigradske i gradske, svedene na nivo mesnih zajednica. Mladenovac, Lazarevac, Vračar ili Stari grad imaju manje ovlašćenja nego bilo koja mala opština u Srbiji, što nije normalno i otežavalo je funkcionisanje grada, ali to je bila politika naših prethodnika", rekao je Vesić.\nNaglasio je da je politika sadašnje vlasti decentralizacija grada, ali ne na uštrb efikasnosti.\nObjasnio je da novi Statur predviđa da će grad biti podeljen na dve zone - gradsku i prigradsku.\nSedam prigradskih opština će biti u prigradskoj zoni, a 10 gradskih u gradskoj, a sve će imati veća ovlašćenja.\n"Jedna od najvažnijih promena je to što će 10 gradskih opština ubuduće vršiti legalizaciju do 400 kvadrata i izdavati građevinske dozvole do 1.500 kvadrata. Prigradske opštine će vršiti legalizaciju do 3.000 kvadrata i izdavati građevinske dozvole do 5.000 kvadrata", pojasnio je Vesić.\nDodao je da će prigradske opštine dobiti pravo da van plana generalne regulacije donose urbanističke planove uz saglasnost Grada Beograda što će tim opštinama omogućiti da se brže razvijaju i privlače više investitora.\nOsim toga, izmene Statuta će omogućiti da prigradske opštine, uz saglasnost grada, imaju svoja javna preduzeća, kao i da grad svoje izvorne nadležnosti može da prenese na prigradske opštine, što do sada nije bio slučaj.\n"Opštine, gradske i prigradske, moći će da ulažu u javne objekte kao i javne površine, što do sada nije bio slučaj pa će opština, recimo, moći da uredi park, dečje igralište, ali i vrtić ili školu. Opštine će moći da ulažu u nekategorisane puteve u skladu sa Zakonom o putevima, ali i da, uz saglasnost grada, grade ili obavljaju deo komunalne delatnosti kao što su recimo pijace ili groblja", rekao je zamenik gradonačelnika.\nVesić kaže da je izmenama Statuta rešen problem unutarblokovskih kompleksa u koje do sada niko nije mogao da ulaže novac, ni Grad, ni opština, što je dovodilo do situacije da te površine budu neuređene i dodao da će ubuduće opštine sa građanima moći da ulažu novac u rekonstrukciju fasada, stambenih ulaza, ravnih krovova.\nOn je dodao da je Grad dobio velike nadležnosti u poljoprivredi Zakonom o glavnom gradu, ali da će sada deo svojih nadležnosti prebaciti na opštine koje će moći da osnuju poljočuvarske službe.\n"Decentralizacija neće završiti time što će prigradske i gradske opštine dobiti veća ovlašćenja, već onda kada kada opštine, pogotovo prigradske, budu krenule da prave uslužne centre, kako bi najveći deo posla koji građani treba da obave u opštini, mogli da obavljaju u naseljima koji su deo te opštine", navodi Vesić.\nStatutom je, navodi, predviđena obaveza opština da nastave svoju decentralizaciju i da prenose deo nadležnosti na uslužne centre, koji će se osnivati u svim većim naseljenim mestima i u kojima će građani na jednom mestu imati sve opštinske i gradske šaltere, ali i mnoge koji pripadaju Republici kao što su katastar, PIO, saobraćajna policija.\nНеколико добронамерних предлога: 1. Грб општине Гроцка да се уради у складу са српским хералдичким правилима (тиме би све градске општине имале нормалне грбове). 2. Потребно је основати нове градске општине 3. Границе садашњих општина прилагодини тренутном стању на терену 3. Да сви запослени у катастару и у општинама који се баве легализацијом имају обавезу да пријаве личну имовину (и да се прате промене из године у годину).


Četvrta sednica Odbora za predstavke i predloge\nOdbor za predstavke i predloge je na Četvrtoj sednici, održanoj 18. decembra, razmotrio Izveštaj o zapažanjima u radu Odbora Narodne skupštine Republike Srbije za predstavke i predloge za period januar-jun 2007. godine.\nPeta sednica Odbora za omladinu i sport\nOdbor za omladinu i sport održao je Petu sednicu 18. decembra, kojoj je predsedavao Radoslav Jevremović, predsednik Odbora.\nČetvrta sednica Odbora za nauku i tehnološki razvoj\nOdbor za nauku i tehnološki razvoj održao je Četvrtu sednicu 17. decembra, kojoj je predsedavao prof. dr Mileta Poskurica, predsednik Odbora.\nČetvrtak, 13. decembar 2007.\nNa sednici održanoj 13. decembra, članovi Odbora za evropske integracije razmotrili su i podržali Predlog zakona o potvrđivanju Okvirnog sporazuma između Vlade Republike Srbije i Komisije Evropskih zajednica o pravilima za saradnju koja se odnose na finansijsku pomoć Evropske zajednice Republici Srbiji, u okviru sprovođenja pomoći prema pravilima instrumenta pretpristupne pomoći (IPA).\nOsma sednica Odbora za saobraćaj i veze\nOdbor za saobraćaj i veze je, na kraćoj sednici, održanoj 13. decembra, razmotrio u načelu i u pojedinostima Predlog zakona o izmeni Zakona o javnim putevima.\nČetvrta sednica Odbora za razvoj i ekonomske odnose sa inostranstvom\nOdbor za razvoj i ekonomske odnose sa inostranstvom, održao je, 12. decembra, Četvrtu sednicu, kojoj je predsedavao predsednik Odbora Aleksandar Vlahović.\nTridesetčetvrta sednica Zakonodavnog odbora\nZakonodavni odbor je, na sednici održanoj 10. decembra, razmatrao tri amandmana podneta na Predlog zakona o spoljnim poslovima i dva amandmana podneta na Predlog zakona o osnovama uređenja službi bezbednosti Republike Srbije i predložio da Narodna skupština usvoji podnete amandmane.


Novi servis za građane – trenutno stanje na graničnim prelazima Republike Srbije - Soskanal\n» Novi servis za građane – trenutno stanje na graničnim prelazima Republike Srbije\nObjavio Jovica Nikić 20/04/2018 - 16:26\nNovi servis za građane – trenutno stanje na graničnim prelazima Republike Srbije\nU prostorijama Ministarstva unutrašnjih poslova Republike Srbije – Uprava granične policije u Beogradu, direktor policije Vladimir Rebić i predsednik AMSS Mirko Butulija održali sastanak na kome je prezentovan zajednički pilot projekat “Servis za građane – trenutno stanje na graničnim prelazima Republike Srbije”.\nCilj projekta je da se građanima olakša kretanje preko graničnih prelaza, odnosno da se u periodu velikih gužvi, na najfrekventnijim graničnim prelazima može imati uvid u gustinu saobraćaja na prelazima.\nNa taj način građani dobijaju informaciju koja im je potrebna za planiranje putovanja i eventualno preusmerenje na alternativne granične prelaze.\n“AMSS u cilju povećanja mobilnosti drumskog saobraćaja u Republici Srbiji, realizovao je projekat u saradnji sa MUP RS i obezbedio video-kamere koje su postavljene na granični prelaz Batrovci, njihovu tehničku ispravnost, ostalu neophodnu mrežnu i serversku opremu kao i dostupnost signala kamere na svojoj zvaničnoj Internet stranici (www.amss.org.rs).\nUsluga prikaza trenutnog stanja na graničnom prelazu Batrovci uskoro će biti dostupna i korisnicima AMSS aplikacije za mobilne uređaje, što će omogućiti brži pristup svim našim vozačima, dati im ključne podatke u planiranju puta i omogućiti im bezbednu vožnju”, istakao je Butulija i zahvalio se MUP RS na razumevanju i podršci u ovom projektu dodavši da AMSS preko svog sajta i putem Operativnog centra AMSS 1987 redovno izveštava građane o stanju na putevima.\nZajednička ideja AMSS i MUP RS je da ovaj sistem uspostavi i na ostalim graničnim prelazima Republike Srbije – Horgoš, Gradina, Preševo, sa mogućnošću proširenja broja lokacijau zavisnosti od potreba i zainteresovanosti javnosti.\nOva ideja krunisala bi se Sporazumom o saradnji između AMSS i MUP RS, kojim bi se regulisala međusobna prava i obaveze.


Savetu Evrope uručena bronzana Nagrada za politiku budućnosti za 2019. godinu\n► Savetu Evrope uručena bronzana Nagrada za politiku budućnosti za 2019. godinu\nSavetu Evrope je danas u Beogradu uručena bronzana Nagrada za politiku budućnosti (Future Policy Award) za 2019. godinu.\nTa nagrada koju dodeljuju Svetski savet za budućnost (World Future Council), IPU i Program UN za razvoj (UNDP), pripala je Sistemu zajedničkog upravljanja u omladinskom sektoru Saveta Evrope, a uručena je tokom 141. zasedanja Interparlamentarne unije, saopštio je SE.\nTema Nagrade za politiku budućnosti u 2019. godini je osnaživanje mladih, "ona slavi politike koje mladima omogućuju pristup dostojnim poslovima i podstiču njihov građanski aktivizam i političko učešće".\nZa dodelu ovogodišnje nagrade bilo je nominovano 67 javnih politika iz 36 zemalja, kako na regionalnom, tako i na međunarodnom nivou. U uži izbor za nagradu ušlo je osam kandidata iz celog sveta, uključujući Savet Evrope.\nSistem zajedničkog upravljanja u omladinskom sektoru je osobena praksa koju je izgradio Savet Evrope, gde izabrani predstavnici od oko 30 omladinskih evropskih nevladinih organizacija i predstavnici vlada i organa javne vlasti koji se bave pitanjima mladih, učestvuju u Zajedničkom savetu mladih, donose odluke i oblikuju politike.\nMeđu prioritetima Zajedničkog saveta su podrška mladima u pristupu pravima, politička participacija i omladinski rad, i promovisanje mirnog i inkluzivnog društva.\nŠef Misije Saveta Evrope u Beogradu Tobijas Flesenkemper koji je predstavljao tu organizaciju na uručenju nagrada, rekao je da je veoma zadovoljan što su članovi žirija prepoznali Sistem zajedničkog upravljanja u omladinskom sektoru SE kao jednu od najboljih politika za osnaživanje mladih ljudi.\n"Ova nagrada je i ohrabrenje za sve naše države-članice da promovišu standarde omladinske politike Saveta Evrope u korist svih mladih ljudi u Evropi", kazao je Flesenkemper.\nKomesarka Saveta Evrope (SE) za ljudska prava Dunja Mijatović istakla je danas da srpske vlasti "imaju obavezu" da sprovedu "efikasne istrage radi utvrđivanja odgovornosti i...


'Ponosna kartica' za troje i više dece primer dobre prakse\nIzvor: Radio Televizija Vojvodine, 15.Avg.2018, 18:22\nU Koordinacionom telu za rodnu ravnopravnost, kojim predsedava potpredsednica Vlade Zorana Mihajlović, održan je sastanak sa predstavnicima Pokreta za decu "Tri plus" na kojem je bilo reči o akciji "Ponosna kartica" koja se realizuje u saradnji sa lokalnim samoupravama i društveno odgovornim kompanijama.\nKako je saopšteno iz Kabineta Zorane Mihajlović, "Ponosna kartica" porodicama sa troje i više dece omogućava olakšice i popuste pri kupovini neophodnih stvari, a predsednik >> Pročitaj celu vest na sajtu Radio Televizija Vojvodine << Pokreta Vladica Gavrilović kaže da svaka porodica koja poseduje karticu uštedi godišnje do 1.000 evra.\nLjiljana Lončar, savetnica za rodnu ravnopravnost potpredsednice Vlade istakla je da "Ponosna kartica" predstavlja dobar primer afirmativne mere podrške ne samo ženama, već celoj porodici i da ovakav vid pomoći može biti komponenta za rodno odgovorne budžete.\nOna je navela da bi svaka lokalna samouprava trebalo da uvede mere koje porodicama sa troje i više dece olakšava svakodnevicu.\n"S obzirom da su svi obavezni da do 2020. uvedu rodnu komponentu u svoje budžete, aktivnosti poput besplatnih udžbenika, besplatnih treninga u lokalnim sportskim klubovima, besplatne užine za treće i svako naredno dete ili besplatnog parkinga za ove porodice, predstavljaju dobre primere podrške, rekla je Lončar.


Tema: Šta se dešava sa ransomwareom: Raste broj ransomwarea ali kvalitet je u padu\n28.09.2016, 21:16 #1\nVećina velikih igrača u industriji ransomwarea ulaže veliki napor u sticanje ali i očuvanje dobre reputacije njihovih ransomwarea. Na primer, ljudi koji stoje iza ransomwarea Cerber poznati su po odličnom korisničkom servisu.\nVeliki igrači nastoje da proces enkripcije fajlova na zaraženom računaru bude bez greške koju bi iskoristili istraživači malvera da bi napravili besplatne alate koji žrtvama mogu pomoći da vrate fajlove.\nNeki ransomwarei često pokušavaju da profitiraju od reputacije velikih igrača. Tako Power Worm i TeslaCrypt 2 koriste poruku o otkupnini po kojoj je prepoznatljiv čuveni CryptoWall.\nPoslednja tri meseca obeležio je novi trend - broj novih ransomwarea je u porastu, ali većina njih je "lošeg kvaliteta", tvrde stručnjaci nemačkog proizvođača antivirusa kompanije G Data, koji su analizirali aktuelna dešavanja na sceni ransomwarea. Loš kvalitet znači da ovi ransomwarei imaju propuste, koji omogućavaju dešifrovanje fajlova bez ključa ili imaju bagove koji nažalost mogu dovesti do nepovratnog gubitka fajlova. To je slučaj sa familijom ransomwarea Cryptear. Članovi te familije bazirani su na open source ransomwareu Hidden-Tear ili na njegovom nasledniku EDA2. Njihov autor je turski istraživač Utku Sen koji ih je objavio na Githubu kao deo jednog eksperimenta koji je imao loš epilog. Enkripcija ima propuste koji omogućavaju dešifrovanje fajlova. Do sada je dokumentovano 28 varijanti Crypteara a postoje i brojne nedokumentovane varijante koje nisu privukle pažnju medija. Jedna od varijanti ovog ransomwarea koja je nedavno otkrivena dodaje ekstenziju .locklock šifrovanim fajlovima. I kod nje su prisutni propusti iz originalnog izvornog koda.\nJoš jedaan open source ranasomware je my-Little-Ransomware, ali ima i mnogo novih ransomwarea lošeg kvaliteta koji nisu bazirani na open source kodu. Predstavnici te grupe su Stampado, varijanta Xorista nazvana XRat, varijanta DetoxCrypto nazvana Crypt0, i ransomware NoobCrypt. Sve poznate varijante NoobCrypta za enkripciju koriste hardkodovani ključ.\nPo svemu sudeći, biznis sa ransomwareima je unosan i bez ulaganja napora da se dođe do ransomwarea koji neće imati bagove, pa čak i bez kopiranja poznatih imena u svetu ransomwarea. Ti veliki igrači, poznati ransomwarei, uspeli su da ubede javnost da je dešifrovanje ili vraćanje fajlova koje su šifrovali ransomwarei nemoguće što je dovelo do toga da ljudi plaćaju otkupninu a da pre toga ne potraže neko drugo, po mogućstvu besplatno rešenje.\nOpen source projekti kao što su HiddenTear/EDA2 omogućili su i ne tako stručnim sajber kriminalcima da stvaraju svoj ransomware sa propustima.\nSa druge strane, to nije loš razvoj događaja, jer propusti i kopiranje otvaraju puteve oporavka, ako su žrtve svesne tih nedostataka.


Rusija demantovala vest da je meksički biznismen kupio dva miliona doza ruske vakcine - Sputnjik Srbija\nRusija demantovala vest da je meksički biznismen kupio dva miliona doza ruske vakcine\n11:20 23.01.2021 Preuzmite kraći link\nMeksički biznismen Alehandro Kosi u intervjuu za list lokalni list „Finansiero“ izneo je tvrdnju da je kupio dva miliona doza ruske vakcine protiv virusa korona „Sputnjik Ve“ (Sputnik V), međutim Ruski fond za direktne investicije to demantuje.\n„Skrećemo pažnju medija da se u okviru dezinformacione kampanje protiv vakcine „Sputnjik Ve“ (Sputnik V) netačne informacije namerno šire noću i vikendom kako bi se zakomplikovao proces njihove provere. Pres-služba Ruskog fonda za direktne investicije radi danonoćno i zahteva od novinara da proveravaju informacije pre objavljivanja kako bi se izbeglo širenje netačnih informacija“, navodi se u saopštenju Fonda.\nKosi je za list „Mural“ rekao da je takođe dobio pravo na ekskluzivnu distribuciju ruske vakcine u Meksiku, Centralnoj i Južnoj Americi. Izvori Sputnjika u zdravstvenom sektoru Meksika su saopštili da se radi o lažnoj informaciji.\nRanije su meksičke vlasti dale dozvolu privatnim kompanijama i regionalnim vladama da uvode vakcine protiv virusa korona koje je odobrio nacionalni regulator.\nSledeće sedmice meksičke vlasti očekuju isporuku prve partije ruske vakcine protiv virusa korona „Sputnjik Ve“ (Sputnik V) od 400.000 doza i početak vakcinacije. Međutim, vakcina još nije dobila dozvolu za hitnu upotrebu na teritoriji te zemlje.\nBiznismen, Sputnjik V, vakcina, meksiko


EK: Ekonomski rast EU kreće od drugog kvartala 2021.\nBRISEL – Evropska komsija predviđa da će rast bruto domaćeg proizvoda Evropske unije u 2021. iznositi 3,7 posto, a naredne godine 3,9 procenata, nakon pada od 6,3 procenta u 2020.\nIstovremeno, EK projektuje rast evrozone od po 3,8 posto za obe godine.\nU danas objavljnoj zimskoj ekonomskoj prognozi, Komisija ocenjuje da će se privrede zemalja članica EU vratiti na nivo pre krize izazvane pandemojom kovid-19 tokom 2022. godine.\n”Recesija u 2020. nije bila toliko duboka kao što se predviđalo, a zbog pronalaska vakcine očekuje se da će se ekonoimija EU vratriti na nivo pre krize 2022. godini. To podrazumeva popuštanje aktuelnih mera za suzbijanje pandemije do kraja drugog kvartala 2021. godine, a pogotovo u drugom delu godine kada se očekuje da većina populacije bude vakcnisana”, kaže komesar za ekonomska pitanja, Paolo Đentiloni.\nĐentiloni je konstatovao da su pred ekonomijom EU još uvek ”izazovna vremenima” i da neophodne mere za zaustavljanje pandemije i dalje pogađaju ekonomske aktivnosti širom bloka, ali u ”manjoj meri” nego što je to bio slučaj tokom proleća 2020.\nU izveštaju EK se navodi da je nakon jačeg rasta u trećem kvartalu 2020. ekonomska aktivnost u EU ponovo opala u četvrtom tromesečju zbog drugog talasa pandemije i obnovljenih mera zatvaranja.\n”S merama koje su još uvek na snazi, očekuje se da će ekonomije EU i evrozone zabeležiti smanjenje u prvom kvartalu 2021. Ekonomski rast bi trebalo da se nastavi na proleće i da dobije zamajac na leto. Poboljšani izgledi za globalnu ekonomiju takođe bi trebalo da podupru oporavak u EU”, navode u Komisiji.\nIpak, u dokumentu se upozorava da su ekonomske projekcije podlože promenama u zaviosnosti od daljeg nepredvidljivog kretanja pandemije u EU i svetu.


FABRIKA ČUVA DUNAV: Novi Sad sve bliži početku izgradnje centralnog prečistača otpadnih voda | Novosti.RS\n- Imamo sjajne vesti iz Vlade Republike Srbije, a to je da smo ušli u međudržavni sporazum sa ino-finansijerima za izgradnju fabrike za preradu otpadnih voda, kao i 90 kilometara vodovodne i kanalizacione mreže u Novom Sadu - istakao je gradonačelnik.\n- Zahvaljujući predsedniku države i Vladi, prvi put se priča o realizaciji tog važnog projekta, a ne samo o tome kako je centralni prečistač otpadnih voda potreban. U te svrhe planirano je da za Novi Sad bude obezbeđeno 140 miliona evra. Sve pohvale JKP "Vodovod i kanalizacija" koji su bili dobro pripremljeni sa projektima, a naš tim, u saradnji sa relevantnim ministarstvima, vodiće računa o tome da tehnologija i standardi prilikom izgradnje postrojenja budu na najvišem nivou i da konačno čuvamo naš Dunav.\nMINISTARKA je napomenula da predstoji i izrada projektne dokumentacije za regionalni centar za upravljanje otpadom, koji će obuhvatiti sedam opština. Grad Novi Sad je, kako je dodala, resornom ministarstvu prijavio i veći broj lokacija na kojima je potrebno uklanjanje divljih deponija.\nZa izgradnju crpne stanice iz gradskog budžeta izdvojeno je gotovo milijardu dinara.\nPrečistač će biti smešten u Petrovaradinu na lokaciji posle fabrike "Pobeda". Grad ove godine kreće u pribavljanje kompletnog zemljišta, odnosno u otkup parcela koje još nisu naše.\nMinistarka Irena Vujović istakla je da je u Novom Sadu u prethodnih nekoliko godina uočen problem sušenja stabala.\n- Zato smo u saradnji sa rukovodstvom Grada, odlučili da reagujemo tako što ćemo sufinansirati projekte za uvođenje savremenih zalivnih sistema - rekla je Vujovićeva.\nMiloš Vučević Novi Sad Irena Vujović Žeželjev most crpna stanica otpadne vode


Vesti online / Humanitarni most / U pravo vreme i na adresu\nNa kućnu adresu samohrane majke Vuke Barbu (39) iz Mramorka kod Kovina, stigao je nov dar našeg plemenitog čitaoca iz Švajcarske. O tome nas je obavestila Vuka, poželevši da se od srca zahvali Zoranu Satričeviću koji je poslao pomoć od 50 evra.\nHvala od srca: Vuka Barbu sa sinom\n- Kad čovek živi od socijalne pomoći i onoga što ponekad uspe da zaradi u nadnici, svaki dinar ili evro je veliki kao kuća i više nego dobrodošao za najosnovnije. Mi se jesmo skućili, ali sada treba i živeti, a kad je jedno dete bolesno, uvek nešto treba i to je činjenica od koje ne mogu da pobegnem. Zato sam i više nego zahvalna tom divnom čoveku iz Švajcarske koji je mislio na nas i poželeo da nam pomogne. Njegova pomoć nam zaista dolazi u dobar čas, budući da Savu (kome je otklonjen tumor na mozgu) moram uskoro ponovo da vodim u Beograd da bi primio novu terapiju za epi-napade. Iskoristiću ovu priliku da se još jednom zahvalim svim čitaocima "Vesti" koji pomisle na mene i moju decu, ali i svima onima koji su nas izbavili bede i ponora omogućivši nam krov nad glavom dostojan čoveka. Nikada to neću moći da zaboravim i blagosiljaću ih sve dok sam živa, baš kao i moja deca, koja su samo zahvaljujući njima osetila iskrenu ljubav, brigu i podršku, ali i po prvi put u životu mogla sa vršnjacima da odu na jednodnevni izlet i vide nešto van Mramorka - rekla je Vuka Barbu.


''Savremeni pristupi proizvodnji vina sa pečatom terroir-a'' oktobar 2021. godine - Agronet\n”Savremeni pristupi proizvodnji vina sa pečatom terroir-a” oktobar 2021. godine\nPočetkom oktobra, tačnije 7 – 9. oktobra 2021. organizujemo drugi deo stručnog kursa ”Savremeni pristupi proizvodnji vina sa pečatom terroir-a”, namenjen vinogradarima, vinarima, konsultantima i ostalim licima angažovanim u vinskom sektoru.\nPodsećamo da je prvi kurs održan 20 – 22. oktobra 2020. godne u Prokuplju i Aleksandrovačkoj župi. S obzirom na veliku zainteresovanost vinara za ovakvim vidom okupljanja, informisanja i razmene iskustava, AgroNET – Poljoprivredni fakultet u Beogradu, uz podršku USAID Projekta za konkurentnu privredu, organizuje drugi po redu stručni kurs.\nCilj je da kroz predavanja, radionice i terenske demonstracije približimo nove tehnologije, obradimo teme koje će doprineti unapredjenju proizvodnje groždja, vina kao i segmentu prodaje i izvoza.\nKako bi sadržaj kursa prilagodili vašim potrebama i zahtevima koje nameće proizvodnja kvalitetnih i autentičnih vina, molimo da popunite KRATAK UPITNIK i tako doprinesete da sadržaj kursa uskladimo vašim interesovanjima.\nU želji da srpska vina budu prepoznatljiva po kvalitetu i autentičnosti, srdačno vas pozdravljamo do skorog viđenja u oktobru,\nAGRONet, Poljoprivredni fakultet – Univerzitet u Beogradu


Turizam: Srbija među najmanje privlačnim u Evropi – Nadlanu.com\nTurizam: Srbija među najmanje privlačnim u Evropi\nObjavljeno 20. juna 2013. / 19:15:11\nSvetski ekonomski forum napravio je Izveštaj o turističkoj konkurentnosti za 2013. godinu na kom su se Srbija i Bosna i Hercegovina uz Moldaviju našle na poslednjim mestima među zemljama Evrope.\n“U skladu sa njihovim manje naprednim razvojem, ovim zemljama potrebne su značajne investicije i poboljšavanje infrastrukture za zdrav razvoj ovog sektora”, stoji u izveštaju za najlošije plasirane zemlje Evrope.\nPrema indeksu turističke kompetentnosti, u svetu su najbolje plasirane Švajcarska, Nemačka i Austrija, a preostalih deset mesta popunjavaju Španija, Velika Britanija, SAD, Francuska, Kanada, Švedska i Singapur.\nIndeks pokriva 140 zemalja sveta i koristi kombinaciju podataka iz javno dostupnih izvora o međunarodnim putovanjima od turističkih institucija i stručnjaka.\nU tu svrhu Svetski ekonomski forum sprovodi opštirno istraživanje preko partnerskih institucija u zemljama “pokrivenih” izveštajem.\nU obzir su uzeti sledeći faktori: zakoni, održivost očuvanja životne sredine, bezbednost, zdravlje i higijena, pozicioniranje turističkog sektora među prioritetima, infrastruktura za aviosaobraćaj, infrastrukura za drumski saobraćaj, infrastruktura informacionih tehnologija, konkurentnost u cenama u turističkoj oblasti, ljudski resursi, sklonost turističkoj privrednoj grani, prirodni i kulturni resursi. (Plasman svake od 140 zemalja prema navedenim faktorima možete pogledati ovde).\nKako stoji u novom izdanju, na samom dnu među evropskim zemljama (izveštajem obuhvaćene 42) nalaze se Srbija, Bosna i Hercegovina i Moldavija. Na svetskom nivou, samo BiH (90.) je zauzela slabije mesto od Srbije u odnosu na ostale zemlje regiona.\nTako se Hrvatska nalazi na zavidno visokom 35. mestu, Slovenija na 36, Crna Gora 40, a Makedonija na 75. poziciji.\nHrvatska je čak bolje plasirana od Turske (46.), dok su analitičari za Crnu Goru napisali da je “popravila poziciju za četiri mesta, nakon značajnog napredovanja na polju turističkih usluga poslednjih godina”.\nPriložena infografika predstavlja mapu sveta prema indeksu turističke kompetentnosti.\nIzvor: B92, WEForum\nevropasvetski ekonomski forumturizam\nOtkriveno za sada nepoznato stanje čestice!\nALARMANTNI PODACI: Čak 63 odsto mladih svoju budućnost vidi van Srbije\nPRVI MAJ U BEOGRADU: Popunjeni skoro svi kapaciteti, najviše posetilaca sa prostora…


Neverovatan snimak sletanja lendera “Chang’e 4” na drugu stranu Meseca – SVEMIR\nOn 11. January 2019. By Predrag AgatonovićIn Astroblog\nObjavljen je snimak sletanja kineskog lendera “Chang’e 4” na drugu stranu Meseca.\nPrva slika druge strane Meseca nakon sletanja – foto: CNSA\nSnimak je jednostavno fenomenalan, a poseban akcenat je na mirnom i sigurnom sletanju na Mesečevu površinu.\nKineska letelica Chang’e 4 je u ranim jutarnjim satima 3. januara u 3h i 26 min uspešno sletela na “tamnu stranu” Meseca i prekrila sve naslovne strane domaćih i svetskih blogova, sajtova i ostalih medija.\nSleteli su na drugu stranu Meseca na koju niko do sada nije poslao nikakav lender i rover, a razlog je u tome što postoje problemi u komunikaciji jer nije moguće direktno komunicirati sa robotima koje ostavimo tamo.\nViđe o misiji pročitajte >>>> OVDE.\nDuži snimak na YT:


RTS :: Kako olakšati put do neophodne socijalne pomoći\nDruštvo Kako olakšati put do neophodne socijalne pomoći\nKako olakšati put do neophodne socijalne pomoći\npetak, 12. okt 2018, 19:30 -> 19:52\nOd socijalne pomoći, prema poslednjim podacima, žive 20.852 korisnika, odnosno oko 8.200 porodica. Osnovni uslov za sticanje prava na tu pomoć je da prihodi porodice ili osobe nisu veći od iznosa novčane socijalne pomoći, koja je trenutno 8.283 dinara. Česta primedba je da ta pomoć ne stiže uvek u prave ruke. Od izmena i dopuna Zakona o socijalnoj zaštiti, očekuje se da najugroženijima olakša put do socijalne pomoći.\nGrađani se žale kada moraju da tuže najbliže srodnike za izdržavanje dece, jer u suprotnom ne mogu da dobiju socijalnu pomoć. Negoduju i radno sposobni korisnici jer im se socijalna pomoć umanjuje na osnovu različitih kriterijuma, a na devet meseci radi se revizija rešenja.\n"Najbolje bi nam bilo da nema prekida, jer ide na devet meseci, da bismo mogli stalno da dobijamo", kaže jedan sagovornik.\nZa mnoge je najveća prepreka više stambenog prostora i zemljišta nego što zakon propisuje kao uslov za socijalnu pomoć.\n"U tom slučaju, on mora da dâ saglasnost da se stavi hipoteka na taj višak, da bi se obezbedila naplata potraživanja i to je negde u valorizovanom iznosu isplaćene novčane socijalne pomoći", kaže Sanja Milatović iz Centra za socijalni rad u Beogradu.\nSve što je više od pola hektara zemlje, odnosno hektar kod nesposobnih za rad, smatra se viškom.\nVeliko imanje, za bolji život najstarijih u selima koja se gase, ne znači mnogo, smatra poverenica za zaštitu ravnopravnosti i zato je pokrenula inicijativu za izmenu tog kriterijuma.\n"Često imate te ljude kojima je zemlja potpuno zaparložena, kuća vam prokišnjava, vi ste sami u tom domaćinstvu, deca su vam daleko ili ih nemate, i to je sigurno jedna od odredaba koju je najbitnije izmeniti. Dakle, relaksirati taj zemljišni maksimum, povećati ga i uvesti dodatni kriterijum da li se može ostvariti prihod od te zemlje koju posedujete", navela je Brankica Janković.\nTokom 2017. i od početka ove godine zaštitniku građana žalilo se 56 osoba jer su u centrima za socijalni rad odbili da prime zahtev za socijalnu pomoć, uz usmeno obrazloženje da ne ispunjavaju uslove.\n2 Nasilje nad ženama sve brutalnije\n3 Ima li života posle zatvora\n4 Predstavljena studija o ratu 1999. godine – herojska odbrana zemlje\n5 Jankovićeva: Intenzivne uvrede na političkoj sceni


ŽENE MOLE ZA DOZVOLU DA IZAĐU NAPOLJE: PORODIČNO NASILJE UDVOSTRUČENO TOKOM MJERA KARANTINA | Hayat.ba\nŽENE MOLE ZA DOZVOLU DA IZAĐU NAPOLJE: PORODIČNO NASILJE UDVOSTRUČENO TOKOM MJERA KARANTINA\nBroj prijavljenih slučajeva porodičnog nasilja više je nego udvostručen u Rusiji tokom mjera “zaključavanja” kako bi se usporilo širenje korona virusa, navode aktivisti za ljudska prava.\nBroj prijavljenih slučajeva u zemlji premašio je 13.000 prošlog mjeseca u poređenju sa nešto više od 6.000 u martu, izjavila je Tatjana Moskalkova.\nBroj žrtava i slučajeva nasilja u porodici povećan je za 2,5 puta od 10. aprila – izjavila je Moskalkova, pozivajući se na podatke nevladinih organizacija.\nMnoge Ruskinje nisu mogle potražiti pomoć zbog mjera karantina, a Moskalkova je pozvala vlasti da im se dopusti izlazak iz kuća.\nVeoma je važno dati ženama mogućnost da posjećuju spasilačke centre za žrtve nasilja i da se to ne smatra kršenjem samoizolacije ako su prisiljene napustiti dom bez posebnog odobrenja – rekla je Moskalkova.


Vulin: Sa modernizovanim vazduhoplovima vojska će biti još moćnija\nDecembar 09, 2019 16:34\nMinistar odbrane Aleksandar Vulin navodi da je srpsko vazduhoplovstvo u stanju da u potpunosti zaštiti bezbednost i sigurnost Srbije, ali da će sa novim letelicama i sa modernizovanim vazduhoplovima biti još moćnije.\nAleksandar Vulin koji je u pratnji komandanta RV i PVO general-majora Duška Žarkovića obišao aerodrom "Pukovnik pilot Milenko Pavlović" u Batajnici, gde se radi na modernizaciji aviona "orao", poručio je da će sa modernizacijom vazduhoplova Vojska Srbije biti još moćnija i snažnija.\nDodaje da ga posebno raduje to što će najveći deo modernizacije biti posledica rada domaćih stručnjaka i domaće pameti jer, kako je rekao, "samo ono što sami napravimo je suštinski naše".\n"Mi nabavljamo najsavremenije letelice, modernizujemo ono što su drugi proizveli, ali isto tako vraćamo u potpuni pogon i domaću pamet. Proces modernizacije ‘orla’ i proces modernizacije G-4 je veoma daleko odmakao i u veoma skorom periodu očekujem da ćemo moći da našoj vojsci damo na upotrebu modernizovane vazduhoplove", naveo je Vulin.\nKomandant 98. vazduhoplovne brigade pukovnik Dejan Vasiljević rekao je da se modernizacijom aviona "orao" postiže povećanje sposobnosti i efikasnosti upotrebe aviona u svim meteorološkim uslovima, i danju i noću, preciznost dejstava na cilj i smanjenje kolateralne štete. On je dodao da će modernizacija takođe omogućiti i veću sigurnost posade aviona.\nVulin je poručio da će sa modernizovanim vazduhoplovima vojska će biti još moćnija\nDodaje da se, takođe, postižu bolji efekti u pogledu upotrebe postojećeg naoružanja aviona "orao".\nObilasku radova na modernizaciji aviona "orao" prisustvovali su i v. d. pomoćnika ministra za materijalne resurse Nenad Miloradović, načelnik Uprave za planiranje i razvoj Generalštaba Vojske Srbije brigadni general Milan Popović, komandant 204. vazduhoplovne brigade pukovnik Brane Krnjajić, direktor Tehničkog opitnog centra pukovnik Slobodan Ilić i zamenik direktora Vazduhoplovnog zavoda "Moma Stanojlović" pukovnik Siniša Radivojević.\nVulin: Razvoj sistema PASARS i modernizacija radara „Žirafa" 27


5 razloga zbog kojih je plivanje dobro za vas | CityMagazine\nPostoje mnoge koristi od plivanja, bilo da imaju veze sa zdravljem ili drugim aspektima našeg života. Fizioterapeuti i drugi doktori često preporučuju ovu aktivnost ljudima svih uzrasta, a ona je poznata kao posebno efektna za one koji se oporavljaju od povreda.\nU sledećim redovima ćemo vam otkriti 5 razloga zbog kojih je plivanje dobro za vas. Pa, da počnemo…\n1. Plivanje je dobro za zglobove\nKada se oporavljate od povrede zglobova i oni nisu u stanju da izdrže veliki napor, plivanje se nameće kao odlična alternativa drugim vidovima treninga. Na ovaj način ste i dalje aktivni, a voda u kojoj plivate će takođe smanjiti bol koji osećate zbog povrede.\n2. Plivanje se preporučuje trudnicama\nAko očekujete bebu, previše naporne vežbe ne dolaze u obzir. To ipak ne mora da znači da morate skroz da ispadnete iz forme. Plivanje se nameće kao prirodan izbor za rekreaciju budućih majki, a ne smeju se zaboraviti ni blagotvorni efekti ove aktivnosti na smanjenje bolova u leđima.\nPostoje mnoge koristi od plivanja\n3. Plivanje je dobro za srce\nRedovna fizička aktivnost smanjuje rizik od kardiovaskularnih oboljenja, a ne postoji bolji način da se rekreirate od odlaska na bazen. Postoje mnogi dokazi da plivanje smanjuje nivo šećera u krvi, a samim tim i sprečava pojavu dijabetesa.\n4. Plivanje se preporučuje asmatičarima\nVlažnost vazduha unutar prostorije gde se nalazi bazen pogoduje asmatičarima. U jednoj naučnoj studiji iz 2007. je takođe otkriveno da kod ljudi koji imaju blage simptome ove bolesti, plivanje poboljšava rad pluća i smanjuje osetljivost disajnih puteva.\n5. Plivanje jača muskulaturu\nTokom plivanja se napreže i muskulatura našeg donjeg i našeg gornjeg dela tela. Osim za jačanje mišića, ova rekreativna aktivnost je dobra i za našu liniju. Procenjuje se da kada plivamo pola sata, utrošimo oko 200 kalorija.\nLjubitelji fudbala u Srbiji od sada mogu da uživaju u prenosima svih utakmica UEFA Lige Šampiona! plivanje · rekreacija · zdrav život


Otkazan Adria Tour u Crnoj Gori • Adria Tour\nOtkazan Adria Tour u Crnoj Gori\nOrganizacioni odbor regionalnog sportskog događaja doneo je u subotu odluku da se turnir u Crnoj Gori ne održi.\nUprkos želji i naporima da se 27. i 28. juna najveće teniske zvezde u regionu okupe u Crnoj Gori, to neće biti slučaj.\nDirektor Adria Tour-a Đorđe Đoković oglasio se povodom ove situacije.\n„Nedeljama unazad smo pokušavali da pronađemo način da sve organizujemo i priredimo spektakl za sve ljubitelje sporta. Izazova je bilo više, počev od činjenice da građani Srbije nisu na spisku Instituta za javno zdravlje Crne Gore i samim tim ne možemo da putujemo u Crnu Goru. Nadali smo se da će ova mera biti promenjena, ali to se još nije desilo. To je nepremostiva prepreka, jer je broj članova našeg tima veliki, a bez njih nismo u mogućnosti da sve tehničke detalje besprekorno sprovedemo. Naša ideja je bila da igramo na šljaci koja bi samo za tu priliku bila uvežena i postavljena na atraktivnoj lokaciji u jednom od primorskih gradova, kao i da sve prateće detalje – tribine, konstrukcije i druge elemente donesemo i postavimo, a sve zbog strogih standarda koji pratimo.\nUz sve to bilo je potrebno da organizujemo dolazak sudija, linijskih sudija, pratećeg osoblja, brojnih stručnih lica. Takođe, treba znati da su i drugi brojni detalji vezani za organizaciju jednog ovakvog događaja, a koje nemamo na raspolaganju u Crnoj Gori i to otežava priređivanje „Adria Tour“ na očekivanom nivou. Ali, to jednostavno sada nije moguće i zato smo odlučili da donesemo odluku o otkazivanju turnira u ovoj državi, jer vremena za čekanje više nemamo.\nUvereni smo da će se prilike promeniti i da će u nekom narednom periodu Crna Gora biti naš domaćin. Molimo sve aktere da se uzdrže od politizacije ove odluke, jer time samo nanosimo štetu ne samo sportu, već i našoj ideji da promovišemo dobre vrednosti, fer plej, humanitarni rad i zajedništvo u čitavom regionu,“ izjavio je Đorđe Đoković, direktor Adria Tour-a.


Anđela Knežević iz Bijeljine na Evropskom prvenstvu u Finskoj\nFoto: N.N. Anđela Knežević iz Bijeljine na Evropskom prvenstvu u Finskoj\nAnđela Knežević, član karate kluba "UNSU" Bijeljina i juniorski reprezentativac BiH 28. avgusta nastupa na Evropskom prvenstvu za kadete, juniore i mlađe seniore u Finskoj, saopšteno je iz kluba.\n"Našu reprezentativku u kategoriji juniorki /do 48 kilograma/ očekuje borba sa najboljim predstavnicama iz 25 evropskih zemalja. Napomenućemo da svaku zemlju u jednoj težinskoj kategoriji predstavlja po jedan predstavnik iz te zemlje", naveli su u klubu.\nU ovom karate klubu ističu radost i ponos što će među najboljima u Evropi imati svog predstavnika, te smatraju da time još jednom dokazuju ozbiljnost, kvalitet i kontinuitet uspješnog rada.\n"Za odlazak na Evropsko prvenstvo bila su nam potrebna znatna finansijska sredstva i sam odlazak bio je, kao i uvijek, upitan. Na vrijeme smo se obratili za pomoć gradonačelniku Ljubiši Petroviću i predsjedniku Skupštine grada Aleksandru Đurđeviću, a osim njima i Ministarstvu za porodicu omladinu i sport Republike Srpske", napomenuli su iz ovog sportskog kluba.\nIz kluba su istakli da su na razumijevanje, odgovor i pomoć naišli kod predsjednika Skupštine grada Bijeljina Aleksandra Đurđevića, kojem ovom prilikom, u ime cjelokupnog kolektiva, najsrdačnije zahvaljuju.\n"Uz sredstva kluba i Anđeline porodice, te pomoć predsjednika Skupštine grada, podršku i pomoć pružili su nam privrednici našeg grada i prijatelji kluba, a značajnu pomoć u odlasku, kako Anđele, tako i preostalih osmoro učesnika Evropskog prvenstva iz Republike Srpske, pružio je i Upravni odbor karate saveza Republike Srpske", navedeno je u saopštenju.\n20 avg 2021 @ 13:43\n20 avg 2021 @ 13:41\n''Gala Medica'': Najsavremenija klinika u Bijeljini\nPenzioneri sa najmanjim primanjima uskoro će dobiti jednokratnu pomoć\nTurnir u preciznom gađanju\nPijan pješak učestvovao u saobraćajnoj nezgodi, pa uhapšen\nMuškarac izboden nožem u Bijeljini


27 Marta, 2020 - Rezidencija\nPoziv da se formira globalna vlada!\nBivši britanski premijer Gordon Braun pozvao je svetske lidere da formiraju privremenu globalnu vladu koja bi se bavila rešavanjem dvostruke krize — zdravstvene i ekonomske, koja je prouzrokovana pandemijom novog virusa korona. „To nije nešto što se može rešiti u jednoj zemlji. Mora da postoji koordinisan globalni odgovor“, poručio je Braun, koji je bio u centru svetskih […]\nKapetan Dragan iz hrvatskog zatvora u karantin u Srbiju\nDragan Vasiljković, poznatiji kao Kapetan Dragan sutra će napustiti zatvor u Hrvatskoj, ali će po dolasku u Srbiju morati u karantin zbog pandemije koronavirusa. Ovu vest je potvrdio Direktor Dokumentaciono-informacionog centra “Veritas” Savo Štrbac koji je u izjavi Srni rekao da sve što je bilo isplanirano u vezi njegovim dolaskom poremetila situacija uslovljena virusom korona, te da […]\nSeverna Makedonija je zvanično postala trideseta članica NATO-a, njena zastava prvi put će biti podignuta u sedištu Alijanse 30. marta, saopštio je državni sekretar SAD Majk Pompeo. Prema njegovim rečima, članstvo Severne Makedonije u NATO-u predstavlja dokaz da su vrata Alijanse otvorene i za druge zemlje koje žele da pristupe toj organizaciji. On je takođe rekao da […]\nPorodila se trudnica zaražena koronavirusom\nTrudnica iz Valjeva M.D., kojoj je juče potvrđen korona virus, porodila se danas u Ginekološko-akušerskoj klinici “Narodni front” u Beogradu. Ona je na svet donela zdravog dečaka, teškog 3.750 grama. Inače, Valjevka ne oseća nikakve simptome bolesti, ali je testirana jer je bila u kontaktu sa zaraženom osobom. “Beba je dobila ocenu 9 na 10. […]\nU Srbiji 528 potvrđenih slučajeva COVID 19\nKremlj: Rusija će pomoći Srbiji u borbi sa koronavirusom!\nPortparol Kremlja Dmitrij Peskov izjavio je da molba za pomoć Rusije, koja je stigla iz Beograda, neće ostati bez odgovora. „Nisam u potpunosti upoznat sa time da li je stigla molba iz Srbije za pomoć. Bilo kako bilo, nema sumnje da ta molba neće ostati bez odgovora, pogotovu što je reč o važnoj, savezničkoj i […]\nKon: Spremite se za ubrzanje epidemije!\nNaredna sedmica je najbitnija jer se tada može očekivati najjače ubrzanje širenja koronavirusa, dok će u petoj nedelji epidemija polako doći do vrha, izjavio je epidemiolog Predrag Kon na veb-konferenciji „Tu smo“. On kaže da je za sada situacija „solidna“, jer smo zahvaljujući merama uspeli da za 6-7 dana usporimo virus, ali i da nam […]\nBoris Džonson pozitivan na koronavirus!\nPremijer Velike Britanije Boris Džonson saopštio je da je pozitivan na virus korona, prenele su svetske agencije. „U poslednja 24 časa pojavili su mi se simptomi infekcije, a rezultat testova pokazao je da sam pozitivan“, rekao je britanski premijer. Džonson je dodao da se trenutno nalazi u samoizolaciji, ali će da nastavi da predvodi Vladu […]\nPotvrđeno je da je muškarac star 60 godina, koji je umro pre dva dana, bio pozitivan na koronavirus. Ta vest potvrđena je na konferenciji za medije Zavoda za javno zdravlje u Šapcu. Od koronavirusa je do sada u Srbiji preminulo osam osoba, a prema poslednjim informacija potvrđeno je 458 slučajeva. Foto: Printscreen Youtube\nĐokovići donirali milion evra za medicinsku opremu u Srbiji\nNajbolji teniser sveta Novak Đoković, zajedno sa suprugom Jelenom i familijom, odlučio je da donira milion evra za kupovinu respiratora i medicinske opreme za lečenje zaraženih od koronavirusom u Srbiji. Novak i Jelena su to objavili u video razgovoru sa novinarima srpskih medija. “Velika zahvalnost, veliki pozdrav svim medicinskim radnicima koji se mesecima širom sveta, […]


Vesti online / Vesti / Ekonomija / Srbija na listi moćnih ispred Hrvatske, Mađarske, Bugarske\nSrbija se našla na 52. mestu najmoćnijih država sveta, 23 mesta ispred Hrvatske na listi koju predvode SAD, objavio je američki portal "Ju-Es njuz end vorld riport", pozivajući se na istraživanje sprovedeno na više od 20.000 ispitanika iz četiri regije.\nPortal, poznat po kontroverznim popisima najboljih koledža i bolnica, u okviru rang-liste najboljih zemalja, objavio je i spisak najmoćnijih država na osnovu pet odrednica - vođa, ekonomski uticaj, politički uticaj, međunarodni savezi i snaga vojske.\nSlede Rusija i Kina, koje su takođe u vrhu po budžetu za vojsku. Zatim su tu evropske sile - Nemačka, Velika Britanija, Francuska.\n- Srbija je mala zemlja u centralno-jugoistočnoj Evropi, čija je istorija pregled evropskih ratova još od srednjeg veka. Savremena Srbija odražava nejasnoće i kontradikcije moderne Evrope - kulturno bogata, ekonomski relativno razvijena, ali i opterećena regionalnim rivalitetima i etničkim tenzijama - piše ovaj portal o Srbiji.


Tanjug\t20.01.2014 20:58\nCrno-beli su zabeležili 13. pobedu u regionalnom takmičenju i prekinuli tradiciju neuspeha na neugodnom gostovanju u Zadru, gde su poslednji put slavili još 2006. godine.\nVeći deo večerašnjeg meča izabranici Duška Vujoševića odigrali su nervozno i sa mnogo grešaka, posebno u prvom poluvremenu. Raspoloženi i motivisani domaćin nametnuo je odgovarajući ritam i imao stalnu prednost, pa se činilo da će u dvorani "Krešimir Ćosić" sačuvati tradiciju i osvojiti nove bodove protiv crno-belih.\nU poslednjoj četvrtini, međutim, Partizan je veoma dobro odigrao odbranu i smogao snage za veliki preokret, pa je, uz samo četiri primljena poena, izborio važnu i zasluženu pobedu.\nGoste su do trijumfa predvodili Lovernj sa 16, Kinsi sa 14 i Bogdanović sa 11 poena, dok su kod Zadrana najefikasniji bili Batur sa 13 i Sobin i Šutalo sa po 11.\nOdigrano juče: Crvena zvezda - Olimpija 87:62.\nOdigrano u subotu: MZT Skoplje - Cedevita 75:81, Krka - Mega Vizura 80:65, Radnički - Igokea 82:67,\nŠiroki - Solnok 76:66, Cibona - Budućnost 65:55.


Đilas: Srbija će bankrotirati ako ne promeni ovu vlast : Nadlanu.com\nObjavljeno 11. mar 2014. / 09:45:08\n''Za šest, devet ili dvanaest meseci ova zemlja će bankrotirati. Ostaće bez plata za profesore, lekare, medicinske sestre, policiju", rekao je Đilas na predizbornoj konvenciji DS u Novom Sadu i naglasio da ukoliko 16. marta vlast ne bude promenjena svima u Srbiji i vlasti i opoziciji preti socijalni bunt.\nDemokratska stranka, dodao je on, traži od vlasti ''da se dozove pameti'' i naglasivši da ''niko ovde ne priziva ni Ukrajinski ni bilo kojji drugi scenario''.\nPozivajući građane da na izborima daju glas demokratama, Đilas je istakao da će oni u tom slučaju biti sigurni da taj glas ''nije otišao autoritarnoj, diktatorskoj vlasti Aleksandra Vučića''.\nPredsednik DS je rekao da demokrate nikada neće pozivati na rušenje Srbije, kako im se u ovoj kampanji pripisuje, i dodao da ta stranka više od dve decenije traži da izgrađuje Srbiju.\nĐilas je istakao da se danas u našoj zemlji živi svakim danom sve gore i dodao ''da u budžetu imate šesto miliona da otpustite 100.000 ljudi'', kao i da je u Srbiji prosečna plata šest odsto manja nego što je bila pre godinu dana.\nOn je naglasio da DS na ovim izborima nudi pre svega svoje rezultate ostvarene u proteklom periodu i kao jedan od primera tog uspešnog rada naveo Vojvodinu koja je dobila nagradu od Fajnenšl tajmsa kao regija najbolja za strane investitore u Evropi.\n"SNS stalno nudi lažna obećanja"\nNapominjući da ne želi da govori o političkim protivnicima, on je ipak veći deo izlaganja posvetio pre svega Srpskoj naprednoj stranci koja, kako je rekao, u proteklom periodu stalno nudi sve veća lažna obećanja.\n''Pričali su o Aldahri koja će doći i obnoviti poljoprivredu Srbije samo da im prodamo svo naše zemljište'', rekao je Đilas i poručio naprednjacima da DS nikada neće prihvatiti da se ''ono što je naša, Vojvođanska i srpska zemlja proda bilo kome pa čak i bogatim šeicima iz Emirata''.\nLider DS je poručio i da je proizvodnja hrane jedina šansa Srbije u konkurenciji sa evropskim zemljama i naglasio da se ta stranka zalaže za agrarnu politiku koja će doprineti razvoju svih delova zemlje.\nĐilas je rekao i to da u Srbiji postoji samo jedna DS koja je stvorena pre 24 godine i ponovio svoj raniji stav da je ta stranka ''žuta i da ne može da bude zelena kao ova nova''.\nĐilas je najavio i da će za dva dana u Beogradu biti održana završna konvencija\nDS na kojoj će biti odata počast Zoranu Đinđiću ''jedinom čoveku koji je više dao DS-u i Srbiji nego što su oni dali njemu''.\nPajtić: Ne mogu večno pomilovanjima da zamajavaju javnost\nPredsednik Vlade Vojvodine i zamenik predsednika DS Bojan Pajtić rekao je da u Srbiji nije bilo lošije od 5. oktobra 2000. godine nego što je to danas.\nOn je ocenio da Demokratsku stranku mediji danas manje vole nego ranije, ali je naglasio da demokrate sada imaju više samopouzdanje, snage i jasan program kako da Srbiju izvuku iz ove ''tragične situacije u kojoj se nalazi''.\nPajtić je dodao da će za dve godine DS imati veću podršku nego sve ostale političke partije zajedno jer, kako je rekao, ''ne može doveka Vučić obećanjima, Toma Nikolić pomilovanjima i odlikovanjima da zamajavaju javnost u Srbiji bez ikakvih rezultata''.\nPajtić je upozorio da Srbija ima dva i po puta niži nivo investicija danas nego što je imala pre dve godine ocenivši da je to posledica aktuelne vlasti u zemlji.\n''Vreme je da 16. marta Vojvodina kaže dosta je više, nećete više tako moći da se ponašate zato što se ovde nikada nije požnjelo a da se pre toga nije posadilo i okopalo'', rekao je Pajtić naglasivši da se u Vojvodini mere rezultati, a ne reči.\nNa predizbornoj konvenciji DS održanoj u novosadskom klubu ''Kvoter'' poziv građanima da 16. marta glasaju za listu pod rednim brojem osam uputili su i lider Bogate Srbije Zaharije Trnavčević, funkcionerke DS Gordana Čomić i Aleksandra Jerkov i predsednik Pokajinskog odbora DS Miroslav Vasin.\nbojan pajtićdragan ?ilas


Skupština RS odbacila odluku o pokretanju revizije\nRegion Autor:Beta27. feb. 201719:29 > 21:22\nIzvor: Tanjug/ Borislav Zdrinja\nNarodna skupština Republike Srpske usvojila je zaključke, kojima je odbacila i oštro osudila odluku bošnjačkog političkog rukovodstva u BiH da pokrene reviziju presude pred Međunarodnim sudom pravde u Hagu po tužbi BiH protiv Srbije za genocid, navodeći da je ona doneta protiv volje drugih konstitutivnih naroda u BIH.\n„Smatramo da ova odluka predstavlja najdirektnije kršenje Ustava BiH i Dejtonskog sporazuma“, navedeno je u zaključcima posebne sednice parlamenta održane povodom podnošenja zahteva za reviziju presude MSP povodom tužbe BiH protiv Srbije.\nParlament RS dalje je ocenio da ovakav način donošenje odluka, „navodno u ime BiH, kojim se služe bošnjački predstavnici, a bez poštivanja dejtonskih procedura i bez učešća konstitutivnih naroda“, zahteva hitno i jasno reagovanje međunarodne zajednice, odnosno zemalja garanata Dejtonskog sporazuma. U zaključcima se ističe da se zbog „ovakvog delovanja bošnjačkog političkog rukovodstva još jednom potvrdila neophodnost da je za odluke od vitalnog interesa za RS i srpski narod potrebno dobiti saglasnost institucija i organa RS“.\nSkupština RS: Ivanić i Dodik oštro protiv revizije presude\nParlament je pozvao RS u zajedničkim institucijama da iskoriste pravna i politička sredstva u cilju onemogućavanja donošenja bilo kakvih odluka na nivou BiH, sve dok se ne reše vitalna pitanja Republike Srpske, kao što su akta u vezi sa Sudom i Tužilaštvom BiH, rešavanje pitanja imovine i ostala sporna pitanja. U zaključcima se pozivaju svi politički akteri u RS da o svim pitanjima od posebnog značaja za ovaj bh. entitet pokažu neophodno jedinstvo, ozbiljnost i odgovornost prema RS.\nNavodeći da parlament RS „čvrsto stoji na odbrani pozicije odbrane slova Dejtonskog sporazuma i prava koja RS po tome pripadaju“, u zaključcima je ukazana i neophodnost donošenja akta o Ustavnom sudu BiH i pokretanju parlamentarne procedure koja bi omogućila odlazak stranih sudija. Parlament je zadužio Vladu RS da u saradnji sa srpskim predstavnicima na državnom nivou, u cilju jačanja evropskog puta, pripreme odgovor RS na sva trenutna putanja koji će biti upućeni svim relevantnim međunarodnim institucijama.\nU zaključcima se konstatuje da je bošnjački član Predsedništva BiH Bakir Izetbegović jednostranim odlučivanjem o podnošenju zahteva za reviziju presude prekršio Ustav BiH, zbog čega je zatraženo da protiv njega i svih ostalih koji su učestvovali podnošenju zahteva za reviziju presude bude pokrenuta krivična odgovorost. Parlament je zatražio od institucija BiH i Federacije BiH da ispune sve mere iz pisma namere MMF-u, a zatraženo je i ukidanje institucije visokog predstavnika.\nZa ove zaključke glasalo je 46 poslanika vladajućeg bloka, dok su se poslanici opozicionih stranaka suzdržali od glasanja. Za opoziciju je bio sporan zaključak prema kojem se od srpskih predstavnika u institucijama BiH traži blokada donošenja odluka, kao i zaključak prema kojem je za odluke od vitalnog interesa za RS i srpski narod potrebno dobiti saglasnost institucija i organa RS.\nKritike na usvojene zaključke\n„Na taj način su pokazali da su neiskreni i nezreli. Mi iz opozicije smo pokušali da ukažemo da je potrebno imati zaključke koji treba da pokažu ozbiljnost Narodne skupštine, a ne zaključke koji su kontradiktorni.\nBili smo usaglasili skoro sve zaključke. Čekali smo skoro sat vremena da šef poslaničkog kluba SNSD-a Radovan Višković stupi u kontakt s premijerkom i predsednikom RS, a onda je došao i rekao – ovo je ono što mi nudimo“, kazao je Borenović.\nOn je ocenio da se vladajuća koalicija u RS opredelila za potpunu blokadu bh. institucija, dodavši da to znači da se neće moći doneti odluke koje su od interesa za obične građane u RS i BiH.\n„To znači da nema odluke o klirinškom dugu, da nema novca za poljoprivrednike, da nema pasoša…Mi smo želeli da se u zaključcima onemogući samo donošenje odluka na nivou BiH koje su štetne po interese RS“, naglasio je Borenović. On smatra da vladajuća koalicija ni ranije nije poštovala zaključke parlamenta, te da to neće činiti ni u ovom slučaju.\n„Ovo je čisti marketing o tome kako su se oni, tobože, brinuli za interes RS“, zaključio je Borenović. Prema njegovim rečima, usvajanjem ovakvih zaključaka aktivna pozicija RS postaće deplasirana, jer će oštrica javnosti i međunarodne zajednice biti usmerena prema potezima ovog bosanskog entiteta. Poslanici koalicije „Domovina“, koja je većinski bošnjačka, napustili su sednicu parlamenta RS odmah na njenom početku, navodeći da je osporavanje revizije presude MSP po tužbi BiH protiv Srbije osporavanje genocida nad Bošnjacima i „drugi genocid“ nad bošnjčkim narodom.\nRepublika Srpska ENGrevizijaSkupština RSTužbaTužba BiH


Blackberry preuzima Nokijinu fabriku u Nemačkoj Blackberry preuzima Nokijinu fabriku u Nemačkoj – Personal magazin\nKanadska kompanija RIM, koja proizvodi mobilne uređaje Blackberry, preuzeće veliki deo zaposlenih iz pogona Nokije u Bochumu, koji potkraj leta proizvodnju iz Nemačke premešta u rumunski Kluž\n“Bochum je idealno mesto za ekspanziju u Evropi i Nemačkoj, što zbog blizine velikih klijenata poput Vodafonea i T-Coma, što zbog kvalifikovane radne snage“, rekao je predsednik RIM-a Thorsten Heins na konferenciji za novinare u Duesseldorfu.\nHeins je najavio da bi zbog planirane pojačane ekspanzije marke Blackberry i u Evropi broj zaposlenih u Bochumu mogao da poraste na 500. RIM se pre svega oslanja na stručnjake sa Ruhrskog univerziteta u Bochumu na kom se nalazi jedan od vodećih svetskih instituta na području telekomunikacija. “Severozapadna regija Nemačke je vodeća regija na području mobilne telekomunikacije“, rekao je Heins.\nU Bochumu će biti smešten RIM-ov istraživački centar, ali se na toj lokaciji neće proizvoditi mobilni uređaji. Heins je naglasio da RIM za dolazak u Bochum neće dobiti subvencije od Evropske unije, kao što je to bio slučaj sa Nokijom.\nFinski proizvođač, koji je početkom godine, uprkos pozitivnim poslovnim rezultatima, odlučio da zatvori jedini pogon u Nemačkoj, te da ga preseli u rumunski Kluž, već se mesecima nalazi na udaru nemačke javnosti zbog optužbi da zloupotrebljava evropske subvencije.\nBlackberry preuzima Nokijinu fabriku u Nemačkoj was last modified: April 25th, 2008 by Redakcija\nInformacije o radu Republičke agencije za telekomunikacije


Kopija čeka fondacije Donalda Trumpa isplaćene drugoj humanitarnoj organizaciji.\nUnderwood, inače demokrata, saopštila je da je Trumpova fondacija praktično služila kao čekovna knjižica za njegove poslovne i političke interese.\nOna je dodala da će u roku od 30 dana sredstva fondacije biti raspodijeljena drugim dobrotvornim organizacijama po njenom izboru. Međutim, raspuštanje fondacije neće obustaviti sudski proces protiv nje.\nU tužbi se zahtjeva i nadoknada štete u iznosu od 2,8 miliona dolara, kao i dodatne kazne i zabrana Trumpovoj odrasloj djeci da služe kao članovi upravnih odbora bilo koje neprofine organizacije u državi New York.


Ministarstvo Evrope i vanjskih poslova Albanije pozvalo je Srbiju da “povuče oružane snage upućene na granicu sa Kosovom, kao i da radi na hitnoj deeskalaciji situacije”, prenosi Reporteri.\nU saopćenju za javnost se ističe da je Albanija posebno zabrinuta zbog “raspoređivanja srbijanskih oružanih snaga u blizini granice sa Kosovom i vojnih aviona koji lete blizu i iznad zračnog prostora Kosova, što podstiče pojedince na izazivanje nemira i nasilja, kao i na destabilizaciju Kosova”.\n“Ovi akti su u suprotnosti sa međunarodnim sporazumima koji imaju za cilj da osiguraju red i stabilnost u tom dijelu regiona. Pozivamo Srbiju da povuče oružane snage upućene na granicu sa Kosovom i da radi na hitnoj deeskalaciji situacije. Pozivamo sve aktere da pokažu suzdržanost i odmah pređu na dijalog, kao jedini način da se krene naprijed i riješe otvorena pitanja u duhu saradnje, kojoj je Albanija nepovratno posvećena, u svojim bilateralnim i multilateralnim naporima”, poručuju iz ovog ministarstva, prenosi Kosovo online.\nDodaje se da će Albanija “kao saveznik u NATO-u i odgovorna članica Ujedinjenih nacija, učiniti sve što je u njenoj moći da podrži sve napore da se situacija odmah deeskalira i vrati dijalogu”.\nSrbijanski mediji jučer su javili da Vojska Srbije premješta tenkove i oni su viđeni na putu od garnizona Raška ka granici sa Kosovom. Na društvenim mrežama pojavio se snimak kolone tenkova koja je navodno krenula iz Raške ka granici sa Kosovom, odnosno prijelazu Jarinje.\nIstovremeno srbijanski vojni avioni lete iznad granice sa Kosovom.\nSrbi sa sjevera Kosova već sedmi dan protestiraju na prijelazima Jarinje i Brnjak koji su blokirani. Podsjetimo, Vlada Kosova je u ponedjeljak uvela mjeru reciprociteta, ne dozvoljavajući promet vozila sa srbijanskim tablicama. Vozači s ovim registarskim tablicama na ulazu u Kosovo moraju uzeti privremene registarske tablice, kao što su građani Kosova s registarskim oznakama RKS dužni da ih promijene pri ulasku u Srbiju.\nOsim toga, tablice sa sjevera Kosova (KS) više nisu legalne, i jedine važeće tablice su one s oznakom RKS (Republika Kosovo).\nIbrahimović se oprostio od čovjeka koji mu je spasio karijeru


Novi termin Guitar Art Festivala - od 1. do 6. juna\nTanjug 8. marta 2021. 11:14\nBEOGRAD – Guitar Art Fest u svom 22. izdanju biće realizovan u periodu od 1. do 6. juna u Beogradu, kao novi termin, pri čemu će zvezde festivala – italijanska gitarska senzacija “40 Fingers” održati koncert 2. juna u Kombank dvorani, umesto u martu, stoji na zvaničnom sajtu tog festivala.\nTakođe, premijera uveliko najavljenog koncerta “Recuerdos de Belgrado” za simfonijski orkestar i soliste na gitari održaće se 5. juna na sceni Kolarčeve zadužbine.\nOba koncerta se prenose iz prethodne godine kada je smotra odložena usled naleta kovida 19 i sada će se održati u sklopu 22. Guitar Art Festivala.\nNovi termini i pomeranje koncerata izazvano je nepromenjenom epidemiološkom situacijom izazvanom pandemijom korona virusa.\nKupljene ulaznice važiće i za nove datume, a publika će imati priliku da, ukoliko nije u mogućnosti da poseti koncerte u novim terminima, zameni za bilo koji novi koncert na sledećem 22. Gitar Art festivalu.\n„40 Fingers“ je jedan od trenutno najpopularnijih gitarskih kvarteta koje karakteriše bogat muzički repertoar, velika energija i snažan zvuk na koncertima.\nNakon popuštanja mera usled pandemije, njihov koncert je najavljen za maj, onda novembar 2020, da bi konačan datum bio 16. mart ove godine.\nIpak, četvrta sreća će biti presudna – 2. jun.\nZa njihov prvi beogradski koncert najavljuju gitarski spektakl u Kombank dvorani, s posebnim repertoarom koji počinje lagano filmskom muzikom, zatim se nastavlja popularnom klasikom i autorskim pesmama, a onda sledi energičan drugi deo koncerta sa kultnim melodijama i obradama pop i rok hitova u posebnom aranžmanu za četiri gitare.\nPopularnost su stekli zahvaljujući svom snažnom ritmu, bogatim harmonijama i velikoj originalnosti u obradi najvećih hitova pop, rok, džez, bluz, latino, irske i klasične muzike.\nNjihov planetarni uspeh je krenuo kada su snimili specifičnu trijumfalnu verziju „Boemske rapsodije“ grupe „Queen“, koja je za veoma kratko vreme dostigla više od pet miliona pregleda na njihovom Youtube kanalu.\nKvartet je odmah objavio i prvi studijski album koji je naišao na veoma pozitivan prijem i utiske muzičkih kritičara i publike.\nMeđu najpopularnijim obradama “40 Fingers” izdvajaju se kompozicije Astora Pijacole „Libertango“, teme iz serije „Igre prestola“, filma „Poslednji Mohikanac“ Makla Mena i Vivaldijevog „Leta“ i „Četiri godišnja doba“.


Roberto Karlos: Zidan radi sjajno, Real će da osvoji sve - Sportske.net\nRoberto Karlos: Zidan radi sjajno, Real će da osvoji sve\nUprkos slabim rezultatima ove sezone, legenda Reala nema dilemu o krajnjem ishodu sezone.\nRoberto Karlos u Srbiji uči trenersku školu, ali se nasmejao na pitanje da li sebe nekada vidi na mestu trenera Real Madrida.\n"Trenutno sam ambasador Real Madrida. To mi je trenutno bitno i imam još pet godina tog ugovora. Srećan sam na toj poziciji", kazao je Brazilac novinarima u Beogradu.\nReal je ove sezone u krizi, a Kristijano Ronaldo ne pruža partije kakve se od njega očekuju.\n"Zidan obavlja neverovatan posao kao trener, fantastično radi. Ja nemamm još takvih ambicija. Igrao sam u mnogo zemalja sveta, stekao veliko iskustvo i učio od velikih trenera, ali za sada ću ostati ambasador Reala", rekao je on.\n"Merengesi" su prošle sezone ušli u istoriju kada su odbranili Ligu šampiona i osvojili titulu prvaka Španije. Koliko će sada biti teško da se to ponovi?\n"Real Madrid će osvojiti i Primeru i Ligu šampiona i kup, nemojte da imate ikakve dileme. Biće, naravno, teško u svakom od tih takmičenja, ali mi imamo najboljeg igrača na svetu Kristijana Ronalda", rekao je on.


VIDEO: Objavljuje se posthumni album Lenarda Koena sa devet novih pesama\nIzvor: Radio 021, 20.Sep.2019, 16:41\nPosthumni album Lenarda Koena "Thanks for the Dance" biće objavljen 22. novembra ove godine.\nAlbum je najavljen poemom "The Goal" koju čita Lenard Koen, koji je preminuo 7. novembra 2016. godine. Inače, album je najavljen danas, dan pre obeležavanja 85 godina od rođenja najznačajnijeg kanadskog kantautora.\nOvo posthumno izdanje producirao je Koenov sin, Adam, koji je sa svojim ocem radio i na njegovom poslednjem albumu "You want it darker". Kao gosti na "Thanks for the Dance" pojavljuju se veliki broj muzičara, među kojima su i Dejmijen Rajs, Lesli Fajst, Dženifer Vorns.


Prošla godina uspešna za odbojkašice Apatina - www.025.rs\nwww.025.rs / APATIN / Prošla godina uspešna za odbojkašice Apatina\nZa odbojkaški klub Apatin može se reći da je protekla 2020. bila još jedna uspešna godina. Klub koji poslednjih nekoliko sezona beleži isključivo uspehe, tokom prošle godine, pred sobom je rušio mnoge prepreke i zasluženo poneo razne epitete najboljeg. Seniorke su ponovile uspeh iz prethodne godine, pa su i u sezoni 2019 -2020. takmičenje završile kao najbolji tim u Prvoj vojvođanskoj ligi i stekle pravo igranja u Drugoj ligi Srbije. Nažalost, san da zaigraju u saveznom rangu takmičenja ostao je, za sada, neostvaren, jer su i ovoga puta mesto ustupile drugom klubu. Ipak, pobednički pehar i zlatne medalje, komesar odbojkaškog saveza Vojvodine, Apatinkama je uručio u septembru.\nSvakako da treba napomenuti da su Apatinke u pomenutoj sezoni izgubile samo jedan susret i to u jesenjem delu prvenstva 2020-2021.\nKadetkinje i pionirke su i ove godine izborile plasman u kvalitetnu ligu, a oba takmičenja su prekinuta zbog vanrednog stanja.\nOK Apatin je jedini ženski klub u Zapadnoj Bačkoj koji ima i drugu seniorsku ekipu, koja je takmiči u Drugoj vojvođanskoj ligi pod imenom OK Apatin 2 i sezonu 2019-2020. su završile kao vicešampionke.\nPočetak, sada već prošle 2020. godine, krenuo je idealno za klub iz čijih je redova Sanja Maleš, koja je po izboru Sportskog saveza opštine Apatin proglašena za najbolju sportiskinju opštine Apatin, za 2019. godinu.\nI u ovako teškim uslovima gde se brinulo o svakom okupljanju, tokom jula održan je u centru grada turnir „Street volley Apatin 2020.“ koji je, kao što se moglo i predpostaviti ispunio sva očekivanja. Učestvovalo je 157 ekipa, kod devojčica u osam, odnosno kod dečaka u šest uzrasnih kategorija, a poprimio je epitet najvećeg i najmasovnijeg turnira u uličnoj odbojci u Srbiji.\nPored ovog turnira, OK Apatin je organizovao i dva turnira u mini odbojci, koji su okupili oko 800 devojčica.\nU Apatinu je u periodu od 2000. do 2020. godine, čak 18 godina održan odbojkaški kamp, tokom septembra u dve smene, a u Apatinu su boravili odbojkaši i odbojkašice iz Beograda, koji su došli na poziv OK Apatin.\n-Kada sve saberemo i oduzmemo, iza nas je jedna veoma uspešna godina. Mlade igračice OK Apatin su branile boje svoje Osnovne škole Žarko Zrenjanin i izborile plasman na finalni turnir osnovnih škola Vojvodine, tačnije ušle su među četiri najbolje ekipe u Pokrajini, ali zbog poznate situacije ovaj turnir nije održan, jer su prekinuta sva takmičenja na teritoriji čitave Srbije. Kao i ranijih sezona naše igračice su bile jedina ženska ekipa iz Apatina, koja se predstavljale opštinu na školskom takmičenju osnovnih škola, ali su u 2020. godini i srednjoškolke nastupale za Gimnaziju Nikola Tesla iz Apatin gde su na okružnom takmičenju srednjih škola izborile plasman u finale i zauzele visoko drugo mesto. Uspehu treba dodati učinak najmlađih devojčica koje su ovom uspešnom sportskom kolektivu donele sa turnira u mini odbojci i street volleyu veliki broj medalja, kaže učitelj apatinskih odbojkašica i najzaslužniji pojedinac što je ovaj sport postao obeležje Apatina Miloš Popović.


Isplata penzije :: Vesti.rs\n09.Maj.2013, 10:28, Izvor: Studio B\nPočela je isplata prvog dela aprilskih penzija uplatom na tekuće račune.. U ponedeljak, 13. maja, počinje isplata na kućne adrese i trajaće pet radnih dana.\nDetaljnije >>> 11 5\nDanas penzije i naknade za nezaposlene\n23.Apr.2013, 10:12, Izvor: Studio B\nIsplata drugog dela martovskih penzija za korisnike tekućih računa počeće u sredu 24. marta.. Za one koji penzije dobijaju dostavom na kućne adsrese isplata će početi u četvrtak 25.aprila i trajaće četiri radna dana. Detaljnije >>> 10 9\n14.Apr.2013, 11:45, Izvor: Capital.ba\nTREBINJE, Predsjednik Republike Srpske Milorad Dodik izjavio je danas da neće biti dovedena u pitanje isplata plata i penzija u Srpskoj. „Iako je već dvije godine najavljivano da će biti ...\nZavršena isplata martovske penzije\n11.Apr.2013, 12:29, Izvor: Capital.ba\nBIJELJINA, Fond za penzijsko-invalidsko osiguranje Republike Srpske isplatio je od 8. do 10. aprila svim korisnicima...\nU „moravac” se uhvatila i policija\n07.Apr.2013, 10:36, Izvor: Politika\nVećina onih, koji su igrali u kulturno-umetničkim društvima, a nisu priložili valjane dokaze o stažu, biće posebno proveravani. Svi oni koji su pravo na penziju ostvarili i po osnovu dokaza da su igrali u nekom kulturno-umetničkom društvu naći će se pod posebnom policijskom proverom. Zbog te činjenice, međutim, njima neće biti zaustavljena isplata penzija, sve dok policija ne utvrdi da li je bilo falsifikovanja dokumenata i zloupotrebe. Ukoliko se naknadno...\nPrva rata pomoći penzionerima 31.Mar.2013, 11:43, Izvor: Studio B\nDanas počinje isplata prve rate jednokratne novčane pomoći penzionerima sa najnižim primanjima.. Odlukom skupštine grada, beogradski penzioneri, koji imaju primanja od 18.000 do 20.000 dinara, tako će četiri puta u toku ove godine dobiti po 4.000 dinara, dok će oni čije su penzije od 15.000 do 18.000 dinara dobiti četiri puta po 5.000 dinara. Onima koji primaju manje od 15 hiljada, i kojima republička vlada isplaćuje...\nDetaljnije >>> 17 9\nPenzionerima novac od grada 1. aprila\n28.Mar.2013, 23:19, Izvor: Večernje novosti\nISPLATA prve rate jednokratne novčane pomoći penzionerima čije su mesečne penzije do 20.000 dinara počeće 1. aprila. Sekretar za socijalnu zaštitu Nenad Matić, kaže da bi oko 106.000 starijih sugrađana trebalo da dobije ovu "trinaestu penziju". Odlukom Skupštine grada, penzioneri koji imaju primanja od 18.000 do 20.000 dinara primiće četiri puta po 4.000 dinara u toku ove godine, dok će oni čije su penzije od 15.000 do 18.000 dinara dobiti četiri puta po 5.000 dinara. Novac će...\nDetaljnije >>> 14 1


Magistralni put Brus-Brzeća danas blokirali meštani Radmanova i drugih potkopaoničkih sela kako bi sprečili izgradnju male hidroelektrane(NHE) Kresaja\nLokalno stanovništvo je najavilo da će put biti blokiran sve dok investitor ne skloni mašine koje je dovezao tokom noći\nJutros je investitor dovezao mašine i hoće da počne da gradi MHE, pošto mu uskoro ističe dozvola za izgradnju, ali smo ga sprečili u tome, rekao je Zoran Kostić, jedan od meštana koji blokiraju put\nNa Staroj planini u selu Topli Do meštani danonoćno stražare kako bi sprečili početak izgradnje MHE\nVučić je pozvao aktiviste sa Stare planine na sastanak 29. septembra\nMeštani Radmanova i drugih potkopaoničkih sela blokirali su danas put Brus – Brzeće na Kopaoniku jer se protive izgradnji male hidroelektrane(MHE) Kresaja.\nOni su najavili da će ovaj magistralni put držati u blokadi dok investitor ne skloni mašine koje je dovezao tokom noći.\n-Jutros je investitor dovezao mašine i hoće da počne da gradi MHE, pošto mu uskoro ističe dozvola za izgradnju. Sprečili smo ga u tome, a onda smo odlučili da blokiramo put i dozvolimo prolaz samo za hitne slučajeve-rekao je Zoran Kostić, jedan od meštana koji blokiraju put.\nOn je kazao da su i početkom prošle nedelje nakon najave investitora MHE Kresaja da će pet dana pre isteka dozvole za gradnju početi sa radovima, meštani sela Radmanovo, kod Brusa pokušali da spreče istovar mašina i početak radova.\nU Srbiji se šire protesti građana protiv MHE jer meštani sela na Staroj planini već skoro dve godine vode borbu da sačuvaju ovu planinu i spreče izgradnju malih hidrocentrala.\nU staroplaninskom selu Topli Do više od nedelju dana organizovane su danonoćne straže gde stanovnici pokušavaju da spreče početak igradnje male hidroelektrane u tom selu.\nSavez mesnih zajednica i Pokret „Odbranimo reke Stare planine“ proglasili su vanredno stanje na ovoj planini, sa ciljem da spreče izgradnju malih hidroelektrana u zaštićenim zonama prirode i nacionalnim parkovima.\nOni su od predsednika Srbije Aleksandra Vučića zatražili, pored zahteva da se konačno zaustavi izgradnja derivacionih mini hidrocentrala na području Parka prirode Stara planina, da stane na put kriminalcima koji nepoštuju zakon i Ustava Srbije.\nSASTANAK VUČIĆA I AKTIVISTA SA STARE PLANINE\nPredsednik Srbije Aleksandar Vučić sastaće se 29. septembra u zgradi Predsedništva u Beogradu sa aktivistima koji se bore za očuvanje reka Stare planine i protive izgradnji derivacionih mini hidrocentrala.\nIz Pokreta “ Odbranimo reke Stare planine” najavljuju da neće odustati od protesta koji su zakazali za 21. septembar u Pionirskom parku u Beogradu.


Mile Kitić pretučen na nastupu: Nasilnik ga svukao sa bine i tukao (VIDEO) – Tračara\nKako se može videti na snimku koji je objavljen na sajtu ovog lista, mladić prilazi pevaču tokom njegovog nastupa u jednom ugostiteljskom objektu.\nNapadač je prišao folkeru, povukao ga je, srušio ga, a potom pao preko njega, nakon čega je intervenisalo obezbeđenje.\n“Pevam već 48 godina, nikad u životu neprijatnost ni najmanju nisam imao, sve do sada… Znate, ja sam iskusan, čim vidim da je neko ovakav ili onakav, da pokušava nešto, ja ne prilazim… Nema gde nisam pevao, i za vreme rata, a ovako nešto nikad nisam doživeo” rekao je Mile za Pink.rs i dodao:\n“Pevao sam u petak uveče u Bazelu, došao jedan gost i kaže:”Je l’ može ta i ta pesma?”, ja mu kažem:”Sačekaj buraz, ne mogu da prekidam sad što pevam”. Ja njemu lepo kažem – samo da završim ovo, ne mogu usred pesme da prekidam i da pevam drugu pesmu. Nije mi davao nikakve znake da je agresivan… I on mene za rukav i povuče me dole, bilo je tu par stepenika, ja se sapleo i pao… Odmah je skočilo obezbeđenje i sklonilo ga sa mene, istog trenutka su ga izveli.”\n“Nije bilo udaraca, ali izašla je ta ružna slika, na snimku to zaista izgleda tako. Povukao me je sa bine iz revolta, video sam ja, s namerom da mi naudi… Ali verujte mi, da sam ja primetio nešto, da psuje, da ima neke namere, da je agresivan, da me gleda, ja bih odmah rekao obezbeđenju, ali ništa nisam primetio, samo sam mu najnormalnije rekao da ne mogu istog trenutka da mu otpevam pesmu koju je tražio,” objašnjava Kitić.\nPrevPrethodna vestDnevni horoskop za 14. januar 2020. godine\nNaredna vestZvezde podbacile: Da li je ovo najgori crveni tepih ikada?!Next


Tuš demantovao da obustavlja planove u Srbiji - Retail Serbia\nTuš demantovao da obustavlja planove u Srbiji\nSlovenačka kompanija Tuš demantovala je danas da je odložila sve aktivnosti u Srbiji zbog nestabilne političke situacije. U reagovanju Grupe Tuš sa kaže da ta grupacija nesmetano ostvaruje postavljene investicione planove u Srbiji i normalno izvodi sve planirane gradnje.\nTuš navodi i da je "pred okončanjem izbora novih izvođača za investicije u Sremskoj Mitrovici i Jagodini. Otvaranje u Somboru, koje smo zbog nedavnih operativnih problema odložili, planiramo već u roku od mesec dana, a u Subotici i Novom Sadu u roku od dva meseca".\nKako je za sutrašnji broj Vranjanskih novina izjavila predstavnica Službe za marketing u beogradskom predstavništvu kompanije Tuš Ivana Jovanović, ta kompanija je obustavila sva otvaranja i početak radova u celoj Srbiji, a ne samo u Vranju, gde je za mart bio najavljen početak izgradnje megamarketa.\n"Zbog političke situacije u Srbiji u vezi Kosova, odložen je početak radova na izgradnji megamarketa u Vranju, kao i otvaranje objekata u Somboru, površine 1.500 kvadratnih metara, Subotici i Novom Sadu", rekla je ona.\nU Tušu je završena izrada projektno-tehničke dokumentacije za izgradnju poslovno-tržnog centra u Vranju, površine preko tri hiljade kvadratnih metara, a u vranjskoj opštini je, prema rečima Miroljuba Stojčića, predsednika i najvećeg zagovornika dolaska Slovenaca u Vranje, okončana administrativna procedura.\n"Opštinske službe su uradile svoj deo posla, računajući i akt o urbanističkim uslovima, a sa željom da se ranije krene sa realizacijom tog projekta, ali su politički odnosi na globalnom nivou doveli do zastoja", zaključuje Stojčić.\nOn je ipak izrazio nadu da će na proleće početi radovi na izgradnji poslovno-tržnog centra kompanije Tuš, jer se radi o privatnoj firmi i njenom interesu, kao i o interesu Vranja i njegovih gradjana.


Sava 215/70R15C TRENTA 2 109/107S letnja dostavna guma cena, cene Srbija, prodaja Beograd Novi Sad Niš\nSava 215/70R15C TRENTA 2 109/107S letnja dostavna guma cene\nTrenutno nemamo slike za Sava 215/70R15C TRENTA 2 109/107S letnja\nEPonuda nije internet prodavnica već Vam omogućava da brzo i lako nađete Sava 215/70R15C TRENTA 2 109/107S letnja dostavna guma po najjeftinijoj ceni. Naš cilj je da kupci budu što bolje informisani o ponudi Sava dostavna guma 215/70R15C TRENTA 2 109/107S letnja na tržištu Srbije. Vrlo lako nalazite željeni proizvod za kategoriju Dostavne gume cene, ne morate da lutate od sajta do sajta za Sava Dostavne gume, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Sava 215/70R15C TRENTA 2 109/107S letnja dostavna guma sa PRODAVCEM. EPonuda ne može da garantuje potpunu tačnost specifikacije i slika za Sava 215/70R15C TRENTA 2 109/107S letnja dostavna guma. Pre kupovine, podatke za Sava dostavna guma 215/70R15C TRENTA 2 109/107S letnja proverite na sajtu PROIZVOĐAČA.